text:
1Kabugtoan ko, kay mga magtinuohon man kamo han aton Ginoo Jesu-Cristo, an harangdon nga Ginoo, kinahanglan upayon niyo an pagtagad han mga tawo. 2Pananglit sumulod ha iyo katirok in usa nga riko nga nakakasingsing hin bulawan ngan nakakasul-ot hin mahal nga mga panapton, ngan may sumulod liwat nga usa nga kablas nga gisigisi an iya panapton, 3kon tagdon niyo hin mauroupay an tawo nga diliwan ngan sumiring kamo ha iya, “Didi lingkod hadin maupay nga lingkoran,” kundi sidngon niyo an kablas, “Tindog la didto,” o “Lingkod na la ha salog hirani ha akon tiilan,” 4dida hito nakakasala na kamo hin ka may-ada niyo pinili nga mga tawo ngan hin paghukom nga pinasikad hin magraot nga mga panuyo. 5Pamatii niyo, hinigugma ko nga kabugtoan! Ginpili han Dyos an kablas nga mga tawo hini nga kalibutan, basi mariko hira hin pagtoo ngan makaangkon han Ginhadian nga iginsaad niya hadton mga nahigugma ha iya. 6Kundi gintatamay la niyo an mga kablas! Hin-o man an nagpapaantos ha iyo ngan nagdadanas ha iyo ngadto ha atubangan han mga maghurukom? An mga riko! 7Amo hira an nagmiminanggad hito nga maupay nga ngaran nga iginhatag han Dyos ha iyo. 8Matadong an iyo ginbubuhat kon gintutuman niyo an balaod han Ginhadian nga aada ha kasuratan, “Higugmaon mo an imo igkasi-tawo sugad ha imo ngahaw.” 9Kundi kon tagdon niyo an mga tawo sumala han iyo nakita ha ira, nakakasala kamo, ngan ginhuhukman kamo han Balaod sugad nga nagtatalapas kamo hin balaod. 10An nagtatalapas hin usa nga sugo han Balaod, nagtatalapas han ngatanan. 11Kay an nagsiring, “Diri ka manlibog,” nagsiring liwat, “Diri ka magpatay.” Bisan kon diri ka manlibog, nakatalapas ka han balaod kon magpatay ka. 12Pagyakan ngan panggawi kamo sugad hin mga tawo nga paghuhukman han balaod nga nagtatalwas han mga tawo. 13Kay diri malolooy an Dyos kon maghukom na hiya han tawo nga waray pagkalooy. Kundi dinadaog gud han kalooy an paghukom. 14Kabugtoan ko, ano man in pulos para hin usa nga nasiring, “May-ada ko pagtoo,” kundi diri man ini hinkikit-an dida han iya mga buhat? Makakatalwas ba ha iya ito nga pagtoo? 15Pananglit may-ada kabugtoan nga nagkikinahanglan hin mga panapton ngan kulang hin pagkaon. 16Ano man in pulos kon magsiring la kamo ha ira, “Paglipayon unta kamo han Dyos! Pagbado ngan kaon kamo hin maupay!”—kon diri niyo tagan han mga kinahanglanon han ira kinabuhi? 17Amo man ini an pagtoo: kon pagtoo la, ngan waray padis nga buhat, patay ito nga pagtoo. 18Kundi may-ada masiring, “May pagtoo in usa ka tawo ngan may-ada mga buhat an iba.” Amo ini an baton ko, “Pakitaa ako kon uunanhon hin usa ka tawo pakaangkon hin pagtoo nga waray mga buhat. Pakikitaon ko ikaw han akon pagtoo pinaagi han akon mga buhat.” 19Natoo ka ba nga may uusa la nga Dyos? Maupay! Natoo man liwat hini an mga yawa ngan nangungurog hira hin kahadlok. 20Lurong ka! Karuyag ba nimo hikit-an nga waray kapulsanan an pagtoo nga diri inupdan hin mga buhat? 21Gin-unan-o man pag-isip nga matadong sa Dyos hi Abraham nga aton ginikanan? Pinaagi adto han iya mga buhat han paghalaran niya ha altar kan Isaac nga iya anak. 22Diri ka ba nakita? Nagkausa an iya pagtoo ngan an iya mga buhat; nahingpit an iya pagtoo pinaagi han iya mga buhat. 23Ngan natuman an kasuratan nga nagsiring, “Tinmoo han Dyos hi Abraham ngan tungod han iya pagtoo, gin-isip han Dyos nga matadong hiya.” Sanglit gintawag hi Abraham nga sangkay han Dyos. 24Sanglit nakikita niyo nga gin-iisip nga matadong sa Dyos an tawo pinaagi han iya ginbubuhat ngan diri tungod la han iya pagtoo. 25Amo man liwat an nahinabo han maraot nga babaye nga hi Rahab. Gin-isip hiya nga matadong sa Dyos tungod han iya mga buhat, pinaagi han pagpasudla niya han mga espiya nga mga Judiyo, ngan pagbuligi niya ha ira hin pagpalagiw pinaagi hin iba nga dalan. 26Sanglit, sugad nga patay an lawas kon waray espiritu; patay man an pagtoo kon waray mga buhat.
Copyright
Learn More


c: text/html

text:
Mago
It Mago puyde amo it tawag han;
- Mago (genus), uska genus han Araneae. An Mago in nahilalakip ha familia nga Salticidae.
Mga tawo[igliwat | igliwat an pinagtikangan]
- Api han tribu nga Media ha daan nga Persia
- Usa nga tawo han relihiyon nga Zoroastrianismo
- Usa han mga sinisiring nga Tres Reyes nga nagbisita kan Cristo.
Mga hayop[igliwat | igliwat an pinagtikangan]
- Magô - usa nga primata han genus nga Tarsius.
- Magô han Pilipinas - usa han mga magô nga mabibilngan ha Pilipinas.
- Magò - usa nga mammal han Talpidae han orden Soricomorpha.

robotstxt: allowed

filter: keep


text:
Kelantan
An Kelantan usa nga estado o negeri han Malaysia. An kapital ngan lingkoranan-hadi-anon amo an Kota Bharu. An Arabo nga ngaran ha pahidungog amo an Darul Naim, ("An Malipayon nga Puy-anan").
Nahamutang an Kelantan ha dumagsaan han Peninsular nga Malaysia. Ginsasapitan ini han lalawigan han Narathiwat han Thailand ha amihanan, han Terengganu ha timugan, han Perak ha katundan, ngan han Pahang ha salatan. Ha dumagsaan han Kelantan amo an Dagat Salatan Tsina.
Nahamutang an Kelantan ha dumagsaan nga pag-ultan han peninsula. An Kelantan, nga usa han mga teorya mahitungod han ngaran amo an "Tuna hin Kidlat" (kitaa an mga alternatibo nga mga teorya ha ubos), usa nga agrario nga estado nga damo in mga humayan, mga barrio hin panagat ngan puno hin casuarina nga mga baybayon. An Kelantan amo an lugar han pinaka-hadto nga mga nabilngan ha arkeolohiya ha Malaysia, pati in pira nga mga prehistoriko nga mga urukyan hin lumad.
An Parti Islam Se-Malaysia (PAS) amo an dida ha poder han estado hin damo na ka tuig ngan an Kelantan usa gihapon han pinaka-konserbador ngan Islamico nga estado.


text:
1Kabugtoan ko, han pagkada ko ha iyo pagwali han kanan Dyos tinago nga kamatuoran, waray ako maggamit hin hilarom nga mga pulong ngan hitaas nga hibaro. 2Kay samtang nakada ako ha iyo, gintuyo ko nga mahingalimot ako han ngatanan labot la kan Jesu-Cristo, ngan labi na gud han iya kamatayon ha kros. 3Sanglit han pagkada ko na ha iyo, maluya ako ngan nakurog ako hin kahadlok, 4ngan waray ko ighatag an akon pagturon-an ug mensahe pinaagi hin mag-abtik nga mga pulong han kinaadman han tawo, kundi han nakakalukmay nga gahom han Espiritu han Dyos. 5Sanglit diri ipinasisikad an iyo pagtoo ha kinaadman han tawo, kundi ha gahom han Dyos. 6Kundi naghihimangraw ako hin kinaadman ngadto han mga gurang na ha espirituhanon nga kinabuhi. Kundi diri ito an kinaadman nga kanan hini nga kalibutan, o han mga kagamhanan nga naghahadi hini nga kalibutan—mga kagamhanan nga nawawad-an na han ira gahom. 7An ginhihimangraw ko nga kinaadman amo an kanan Dyos tinago nga kinaadman nga ginhipos tikang ha katawhan, kundi iginlarang na ngadaan han Dyos para han aton hingpit nga katalwasan, bisan han waray pa mahimo an kalibutan. 8Waray bisan usa han mga punoan hini nga kalibutan in nahibaro hini nga kinaadman. Kon hinbaroan pa ini nira, diri unta nira iginraraysang ha kros an mahimayaon nga Ginoo. 9Kundi sumala han siring han Kasuratan, “An waray pa hikit-i ngan hibatii hin tawo, an waray gud paghunahunaa han tawo nga mahinanabo, amo lugod an butang an gin-andam han Dyos para hadton mga nahigugma ha iya.” 10Kundi iginpahibaro ha aton han Dyos an iya tinago pinaagi han iya Espiritu. Nag-uusisa an Espiritu han ngatanan nga mga butang, bisan pa han mga hilarom nga tinago han mga katuyoan han Dyos. 11Para han tawo, an iya kalugaringon nga espiritu nga aada ha iya amo la an maaram han ngatanan hiunong ha iya; ug amo man liwat, an Espiritu la han Dyos an maaram han ngatanan hiunong han Dyos. 12Waray kita kumarawat hini nga espiritu han kalibutan; kinmarawat kita han Espiritu nga iginpadara han Dyos, basi mahibaro kita han ngatanan nga iginhatag ha aton han Dyos. 13Sanglit diri kami nagyayakan han mga pulong nga igintutdo han kinaadman han tawo, kundi han mga pulong nga igintutdo han Espiritu, ha pagsaysay namon han mga kamatuoran nga espirituhanon ngadto han mga nakaangkon na han Espiritu. 14Kundi adton tawo nga waray makaangkon han Espiritu, diri makakakarawat han mga hatag nga tikang han Espiritu han Dyos. In sugad nga tawo diri nakakasabot hini; kalurongan la ini para ha iya, kay an sukol han kapulsanan hini nga butang amo la an espirituhanon nga paagi. 15An tawo nga nakaangkon na han Espiritu nakakaghukom han kapulsanan han ngatanan nga mga butang, kundi waray nakakaghukom ha iya. 16Sumala han siring han Kasuratan, “Hin-o an nakakasabot han hunahuna han Ginoo? Hin-o an makakagwaydong ha iya?” Kundi aanhi na ha aton an hunahuna ni Cristo.
Copyright
Learn More


text:
Provincia de Burgos
An Burgos usa nga probinsya o lalawigan han Castilla y León, Espanya nga kabahin han komunidad autonoma han Castilla y León. Nahamutang ini ha amihanan han Península Ibérica.
An kapital hini amo an syudad han Burgos. An katubtuban hini ha amihanan amo an mga bukid-bukid ha sinirangan han Cordillera Cantábrica, nga amo an nagbubulag han mga komunidad autonoma han Cantabria ngan han País Vasco; ha sinirangan, an katubtuban amo an igbaw nga katubtuban han Cordillera Ibérica nga nagbubulag han komunidad autonoma han La Rioja ngan han lalawigan han Soria; ha salatan, an katubtuban amo an lalawigan han Segovia; ngan ha katundan amo an mga lalawigan han Valladolid ngan Palencia.
Gintatawag ini nga lalawigan nga Cabeza de Castilla (Ulo han Castilla) kay dinhi igintukod an Ginhadi-an han Castilla. An kapital hini, mayda importante nga patrimonio ha kaagi ngan ha arte ngan upod hini amo an catedral. Gawas han syudad han Burgos, may-ada duha nga importante nga nukleo hin industriya: amo an kanan Aranda de Duero ngan an kanan Miranda de Ebro, ngan an ikaduha hini amo an ikaduha nga pinaka-importante han lalawigan sunod han kapital.


text:
1Sanglit pagpadayon kita ngadto han mga hin-araan na nga mga pagturon-an ngan bayai ta na an syahan nga mga pagturon-an han Cristohanon nga mensahe. Diri kinahanglan balikon na liwat naton hin pagtutdo ini nga mga pag-aradman: pagbaya han waray pulos nga mga buhat ngan an pagtoo han Dyos; 2han pagtutdo hiunong han mga pagbunyag ngan pagpandong hin mga kamot; han pagkabanhaw han mga minatay ngan han dayon nga paghukom. 3Yana pagpadayon na kita! Ngan amo ini an aton bubuhaton, kon itugot ini han Dyos. 4Kay uunanhon man hadton mga binmaya na han ira pagtoo pagpabalik ha ira pagbasol? Nakada hira anay han kapawa han Dyos. Nahiagom na hira han langitnon nga mga hatag ngan nakaangbit na hira han Espiritu Santo. 5Hin-araan na nira an kamaupay han pulong han Dyos, ngan nakatagamtam na hira han mga gahom han tiarabot nga panahon. 6Ngan katapos, binmulag hira! Makuri na gud hin pagpabalik ha ira ngada hin pagbasol, kay iginraraysang na liwat nira ha kros an Anak han Dyos, ngan ira ginpakaalohan ha atubangan han mga tawo. 7Ginpapakaupay han Dyos an tuna nga hinuhumban han naturo nga uran, ngan nagpapatubo han mga tanom nga magagamit han mga magtaranom. 8Kundi kon tumurok dida hito nga tuna in tungkon nga mga tanom ngan mga banwa la, waray la ito gamit; ngan pagtutunglohon ini han Dyos, ngan pagsusunogon ha kalayo. 9Kundi bisan kon sugad hini an amon pagyakan, hinigugma nga kasangkayan, waray kami pagruhaduha ha iyo. Maaram kami nga maangkon niyo in labi pa nga kaupayan tungod han iyo katalwasan. 10Matadong an Dyos, ngan diri niya hikakalimtan an ginbuhat niyo, o an gugma nga iyo ginpakita ha iya, pinaagi han tambulig nga iyo iginhatag, ngan ginpapadayon paghatag han iyo mga igkasi Cristianos. 11Dako an amon ungara nga an tagsatagsa ha iyo magpadayon unta an iya kasindak tubtob ha kataposan, basi matuman an mga butang nga iya ginlalaoman. 12Diri namon karuyag nga maghinubya kamo, kundi nga masugad kamo hadton mga natoo ngan mailobon, ngan tungod hini kakarawton niyo an mga iginsaad han Dyos. 13Han pagsaad han Dyos kan Abraham, nagsumpa hiya hin pagtuman han iya iginsaad. Tungod nga waray na man labaw ha iya, nagsumpa hiya ha iya kalugaringon nga ngaran. 14Nagsiring hiya, “Nagsasaad ako ha imo nga pagpapakaupayon ko ikaw ngan ihahatag ko ha imo in damo nga katulinan.” 15Gin-ilob ini ni Abraham, sanglit kinarawat niya an iginsaad han Dyos. 16Kon nagsusumpa in usa ka tawo, ginagamit niya in ngaran hin larulabaw ha iya, ngan an pagsumpa an nagtutuhay han mga lantugi han mga tawo. 17Para hadton mga makarawat han iya iginsaad, iginpadayag gud han Dyos nga diri gud niya liliwaton an iya panuyo; sanglit idinugang niya han iya saad an pagsumpa. 18Sanglit amo ini an duha nga mga butang nga diri maliliwat, ngan hiunong hini diri makakagbuwa an Dyos. Sanglit kita nga nakadangop na ha iya, gin-aaghat kita nga kaptan ta hin maupay an paglaom nga iginbutang ha aton atubangan. 19Ini nga paglaom amo an angkla han aton kinabuhi. Marig-on ini ngan kasasarigan, ngan nakakatahos han biray han langitnon nga templo, ngadto han labi ka baraan nga sulod han templo. 20Nag-una ha aton hi Jesus pagsulod ngadto, para ug tungod ha aton. Nahimo hiya nga Labaw nga Padi ha kadayonan dida han hugpo hin pagkapadi ni Melquisedec.
Copyright
Learn More


text:
Masa
Ha pisika, an masa (tikang ha kadaan nga Griniyego nga uᾶZa) agsob natudlok ha bisan diin ha uupat nga propertidades han materya, kun diin nakikit-an ha pagexperimento nga kaparehas ha: inertial mass, active gravitational mass ngan passive gravitational mass. Ha pan-adlawadlaw nga gamit, an masa agsob gintatagan hin kahulugan nga bug-at, pero ha syentipiko nga paggamit, natudlok hira ha lain nga propertidades.
An inertial mass han usa ka butang amo an naghahatag hin akselerasyon kun gintatagan hin aplikado nga pwersa. Sumala kan Isaac Newton ikaduha nga balaod han mosyon, kun an lawas han masa m gintatagan hin pwersa F, an iya akselerasyon a ginhahatag han F/m.
Masasabtan liwat kun ano ka kusog hit nahihimo o naaapertuhan han gravitational field pinaagi han usa ka lawas han masa. Kun an syahan nga lawas nga masa m1 ginbubutang ha kahirayo r tikang ha ikaduha nga lawas nga masa m2, an syahan nga lawas amo in nakakaeksperyensya hin nagpapadukot nga pwersa F pinaagi han
F = G\,\frac{m_1 m_2}{r^2} \, ,
kun diin an G amo an sangkalibutanon nga konstant han grabitasyon, nga patas ha 6.67×10−11 kg−1 m3 s−2. Ini amo danay an gintatawag nga gravitational mass (kun an paglalain amo an kinahanglan, an M amo an ginhihimo nga tigaman han active gravitational mass ngan an m amo liwat an passive gravitational mass). An pautro-utro nga pageksperimento tikang ha ika 17 siglo amo an nagpapabilin nga magpatas an inertial ngan gravitational mass. Aada ini han pagkapatas nga prinsipyo o equivalence principle han Pan-ngatanan nga teyorya han relatividad.
An Nalalain nga teyorya han relatividad amo in nahatag hin ginkakasumpayan dida ha masa han usa nga lawas ngan han iya enerhiya (E = mc2). An Masa amo an tinirok nga kantidad. Ha panlantaw han usa nga nagoobserbar, an masa diri poydi mahimo, diri liwat poydi maruba, ngan an Nalalain nga teyorya han relatividad diri nagbabalyo hini nga kasabotan. Pero, an relatividad nagdudugang nga an ngatanan nga klase han enerhiya mayda associated mass, ngan ini nga masa gindudugang ha sistema kun gindudugngan hin enerhiya, ngan an associated mass giniiban ha sistema kun an enerhiya nabaya. Ha reaksyon nukleyar, pananglitam an sistema diri nagiging naiban hin kadako hangtod an enerhiya natatalwas mahitungod han reakyon amo an gintutugotan makabaya kun diin liwat an missing mass nadadara upon han enerhiya, nga mayda liwat kalugaringon nga masa.
Ha bawbaw han kalibutan, an bug-at W han usa ka butang amo an ginkakasumpayan didto ha iya masa m han
W = mg \, ,
kun diin an g amo an akselerasyon mahitungod han kanan kalibutan gravitasyon, nga patas han ginbabanabanahan nga 9.81 m s−2. An kanan butang bug-at nadependar han iya kalibongan, pero an masa kay diri : an butang nga may masa nga 50 kilogramo natimbang hin 491 newton ha bawbaw han kalibutan; pero ha bawbaw han Bulan, an parehp nga butang nga may pareho nga masa nga 50 kilogramo, natimbang nala hin 81.5 newton.
Pinanbasaran[igliwat | igliwat an pinagtikangan]
Mga sumpay ha gawas[igliwat | igliwat an pinagtikangan]
- Francisco Flores (6 Feb 2012). The Equivalence of Mass and Energy. Stanford Encyclopedia of Philosophy. Retrieved on 3 Dec 2013.
- Gordon Kane (27 Jun 2005). The Mysteries of Mass. Scientific American. Retrieved on 3 Dec 2013.
- L. B. Okun (15 Nov 2001). Photons, Clocks, Gravity and the Concept of Mass. Nuclear Physics. Retrieved on 3 Dec 2013.
- Frank Wilczek (13 May 2001). The Origin of Mass and the Feebleness of Gravity. MIT Video. Retrieved on 3 Dec 2013.
- John Baez et al. (2012). Does mass change with velocity?. Retrieved on 3 Dec 2013.
- John Baez et al. (2008). What is the mass of a photon?. Retrieved on 3 Dec 2013.
- David R. Williams (12 February 2008). The Apollo 15 Hammer-Feather Drop. NASA. Retrieved on 3 Dec 2013.


text:
Sunhwa
Hi Han Sunhwa (natawo: Oktubre 6, 1990 ha Seoul, South Korea) kay usa nga artista, modelo, paragkanta ngan paragsayaw. Hi Sunhwa kay pinakakilala ha pagiging miyembro ngan puto han usa ka sikat nga South Korean girl group na an ngaran Secret. Una hiya na nakitan ha telebisyon han pag api niya hin usa ka competisyon na an ngaran "Superstar Survival". Mas nagin sikat pa hiya han napili hiya para maging usa ka permanente nga cast han pasalida nga Invincible Youth. Upod hi Jeon Hyosung, Jung Hana ngan Song Jieun, hiran upat inapi han upat ka miyembro na girl group na an tawag Secret.
Kinabuhi ngan career[igliwat | igliwat an pinagtikangan]
Hi Han Sunhwa kay natawo dida han Octubre 6, 1990 ha Seoul South Korea. An iya nanay nanganak ha iya ha edad na 20. Kay hiya man an pinakanmagurang na anak, hiya it nagaalaga, nagpapakaon ngan nagtututdo kanan parte ha eskwelahan han iya duwa nga bugto kun an ira kaganak nagtratrabaho.


text:
Rizal, Kalinga
An Rizal usa nga ikalima nga klase nga bungto ha lalawigan han Kalinga, Pilipinas. Sumala han census han tuig 2000, mayda ini populasyon nga 13,652 ka tawo ha 2,594 nga mga panimalay.
Mga baranggay[igliwat | igliwat an pinagtikangan]
An Rizal ginbahin ngadto hin napulo kag upat (14) nga mga baranggay.
- Babalag East (Pob.)
- Calaocan
- Kinama
- Liwan East
- Liwan West
- Macutay
- San Pascual
- San Quintin
- Santor
- Babalag West (Pob.)
- San Felipe (Bagbag-Bulbol)
- Romualdez
- San Francisco
- San Pedro


text:
Camaligan
An Camaligan usa nga ikalima nga klase nga bungto ha lalawigan han Camarines Sur, Pilipinas. Sumala han census han tuig 2000, mayda ini populasyon nga 19,188 ka tawo ha 3,432 nga mga panimalay.
Mga Baranggay[igliwat | igliwat an pinagtikangan]
An Camaligan ginbahin ngadto hin napulo kag tulo (13) nga mga baranggay.
- Dugcal
- Marupit
- San Francisco
- San Juan-San Ramon (Pob.)
- San Lucas (Pob.)
- San Marcos (Pob.)
- San Mateo (Pob.)
- San Jose-San Pablo (Pob.)
- San Roque
- Santo Domingo (Pob.)
- Santo Tomas (Pob.)
- Sua
- Tarosanan


text:
Laoag
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Syudad han Laoag(ha Inintsek: 老沃 Pinyin: Lǎowò) usa nga ikaduha nga klase nga syudad ha lalawigan han Ilocos Norte, Pilipinas. Amo ini an kapital nga syudad han Ilocos Norte, ngan sentro han politika, komersyo, ngan industriya han lalawigan. An mga bungto han San Nicolas, Paoay, Sarrat, Vintar, ngan Bacarra amo an naghihimo han mga katubtuban hini. An mga pagtikang nga bungtod han Cordillera nga Butnga nga kabugkiran ha sidlangan, ngan an Dagat Tsina Salatan ha katundan amo an mga pisikal nga katubtuban han lalawigan.
Sumala han census han tuig 2000, mayda ini populasyon nga 94,466 ka tawo ha 19,751 nga mga panimalay.
Mga Baranggay[igliwat | igliwat an pinagtikangan]
An Syudad han Laoag ginbahin ngadto hin kawaloan (80) nga mga baranggay.
Mga Sumpay ha Gawas[igliwat | igliwat an pinagtikangan]
- Opisyal nga Websayt han Syudad han Laoag
- Mga Litrato han Syudad han Laoag
- Philippine Standard Geographic Code
- 2000 Philippine Census Information


text:
François Hollande
Hi François Gérard Georges Nicolas Hollande (Frinanses nga pagluwas: [fʁɑ̃swa ʔɔlɑ̃d]; natawo 12 han Agosto 1954) amo an ika-24 ngan yanâ nga Mangulo han Fransya ngan ex-officio nga Igkasi-Prinsipe han Andorra tikang han 15 han Mayo 2012. Nag-alagad anay hiya nga Syahan nga Maghirilom han Partido Sosyalista Franses tikang han 1997 kutob 2008 ngan komo Deputado han Katitirok Nasodnon han Fransya para han Syahan nga Constituency han Corrèze tikang 1988 tubtob 1993 ngan dida na liwat tiakng han 1997 tubtob 2012. Nag-alagad gihapon hiya nga Alkalde han Tulle, ngan han Mangulo han Konseho nga Kasahiran han Corrèze.
Api hi Hollande han Partido Sosyalista Franses. Napili hiya nga Mangulo han Fransya dida han 6 han Mayo 2012, nga diin ginlupig niya hi Nicolas Sarkozy, ngan gin-inagurar hiya dida han 15 han Mayo.[1][2] Hiya an syahan nga Sosyalista nga Mangulo han Ikalima nga Republika Fransesa tikang kan François Mitterrand.
Mga kasarigan[igliwat | igliwat an pinagtikangan]
- ↑ Socialist Hollande triumphs in French presidential poll – FRENCH ELECTIONS 2012. FRANCE 24. Retrieved on 6 May 2012.
- ↑ Francois Hollande, the new French President. RookPost. Retrieved on 6 May 2012.
- Mga natawo han 1954
- Mga búhì nga tawo
- Mga taga-Rouen
- Lycée Pasteur nga alumni
- Alumni han HEC School of Management
- Alumni han Sciences Po
- Alumni han École Nationale d'Administration
- Mga kandidto para han pinili-ay hin pagkamangulo Franses, 2012
- Mangulo han Partido Sosyalista (Fransya)
- Mga yana nga namuno hin nasod
- Mga abogado nga Franses
- François Hollande
- Kagamhanan han Andorra
- Mga alkalde hin mga lugar ha Fransya
- Mga mangulo han Fransya
- Mga naghahadi nga monarka
- Mga politiko han Partido Sosyalista (Fransya)
- Grand Croix han Légion d'honneur
- Grand Croix han Ordre national du Mérite


text:
Roxas, Capiz
- Diri ini angay ikalipat ha President Roxas, Capiz.
An Syudad han Roxas usa nga ikaduha nga klase nga syudad ha lalawigan o probinsya han Capiz ha Katundan nga Kabisay-an nga rehiyon han Kabisay-an ha Pilipinas. Amo ini an kapital nga syudad han Capiz.
Usa ini nga sentro hin copra ngan aquakultura nga pagprodukto. An palibot nga lugar nagtatanom hin tubo, humay, lubi, prutas, abaka, ngan tabako. An mga tawo han Syudad han Roxas ngan an probinsya han Capiz nayakan hin Binisaya nga Hiligaynon.
Sumala han census han tuig 2000, mayda ini populasyon nga 126,352 ka tawo ha 25,126 nga mga panimalay.
Sulod
Mga Baranggay[igliwat | igliwat an pinagtikangan]
An Syudad han Roxas ginbahin ngadto hin kap-atan kag pito (47) nga mga baranggay.
Kaagi[igliwat | igliwat an pinagtikangan]
An Syudad han Roxas amo an lugar han kan Miguel Lopez de Legazpi pag-ukoy han pag-abot niya tikang ha Sugbo. An bungto han Panay amo anay an kapital han probinsya. An ngaran nga Capiz nga amo gihapon an ngaran han probinsya amo an daan nga ngaran han Syudad han Roxas. Ini nga lugar gindesignar nga "visita" han bungto han Panay. An lugar gntawag anay nga "El Puerto de Capiz". Sumala hin census han tuig 1732, mayda dinhe mga 327 nga nangungukoy. Han 1746, an Capiz amo an ginhimo nga lingkoranan han gobyerno militar, bisan kon ha mga butang han simbahan, gindudumara pa ini han Obispo han Sugbo. Sumala hin census han tuig 1760 mayda ini mga 17,683 nga nangungukoy. Han Mayo 31, 1847, usa nga Decreto Real naghimo han probinsya ngadto hin alcadia.
An Syudad han Roxas nga an ngaran han una "Bungto han Capiz" nagin syudad dida han Mayo 12, 1951 pinaagi han pagpagawas han city charter o carta han syudad, Republic Act No. 603. Hi Lorenzo Arnaldo amo an syahan nga alkalde han syudad. Ginbalyo-an an ngaran han nga Syudad han Roxas ha dungog han Presidente nga hi Manuel Roxas.
Sumala hin census han tuig 1732 mayda ini 2,327 nga nangungukoy. Han 1760, mga 3,971. Napulo kag unom (16) mga Espanyol. Han 1876, 17,683 an naihap nga mga tawo. Han 1990, an mga tawo naihap nga 103,171. Ngan han 2000, an naihap 126,352 nga mga tawo.
Edukasyon[igliwat | igliwat an pinagtikangan]
- Pres. Manuel Roxas Memorial School (North and South)
- Banica Elementary School
- Cong. Ramon A. Arnaldo High School (formerly City of Roxas High School)
- Capiz Commercial School
- Capiz National High School
- Capiz State University (formerly Capiz Institute of Technology)
- Colegio de la Purisima Concepcion
- St. Mary's Academy of Capiz
- Filamer Christian Colleges
- St. John College
- Saint Anthony College of Roxas City
- Inzo Arnaldo Village Elementary School (Lorenzo Arnaldo)
Mga Hospital[igliwat | igliwat an pinagtikangan]
- Roxas Memorial General Hospital
- Capiz Emmanuel Hospital
- Saint Anthony's Hospital
- Capiz Doctors Hospital
Mga Kilalado nga Tawo[igliwat | igliwat an pinagtikangan]
- Manuel Roxas-President
- Josefa Abiertas- An syahan nga babaye nga gihataasi in marka han pakapasar han bar exam ngan amo an nagproponer han Women's Suffrage Bill (o Bill hin Pagpabotos hin Kababayin-an)
- Lorenzo Arnaldo- An syahan nga alkalde han syudad
Mga Network hin Telebisyon:[igliwat | igliwat an pinagtikangan]
- Intercontinental Broadcasting Corporation: Channel 2
- GMA Network: Channel 5
- Studio 23: Channel 21


text:
Luparan Daniel Z. Romualdez
An Luparan Daniel Z. Romualdez o Tugpahan Daniel Z. Romualdez o Aeropuerto Daniel Z. Romualdez (Iningles: Daniel Z. Romualdez Airport) (IATA: TAC, ICAO: RPVA), nga kilalado liwat nga DZR nga Luparan/Tugpahan (DZR Airport) o Luparan/Tugpahan Domestiko han Tacloban (Tacloban Domestic Airport), usa nga luparan nga nag-aalagad han kahaluag han Syudad han Tacloban, ha lalawigan han Leyte ha Sinirangan nga Kabisay-an nga rehiyon han Kabisay-an ha Pilipinas. Ini nga luparan ginklasipika nga Class 1 nga prinsipal (major nga domestic) nga luparan han Nagdudumara hin Panlupad nga Sibil han Pilipinas (Civil Aviation Authority of the Philippines), usa nga kabahin han Departamento hin Panakayan ngan Komunikasyon nga amo an mayda responsabilidad para han mga buruhaton han diri la hini nga luparan kundi pati gihapon han ngatanan nga iba nga mga luparan ha Pilipinas gawas han mga dagko nga panlangyaw nga mga luparan.
Ini nga luparan ginngaranan ha dungog ni Daniel Z. Romuáldez nga kasanhe nga Speaker han Balayan hin mga Representante han Pilipinas.


text:
1Tikang kan Pablo nga apostol ni Cristo Jesus, tungod han kaburut-on han Dyos— Ngadto han mga magtinuohon nga nag-uukoy ha Efeso, nga mga matinumanon kan Cristo Jesus: 2Tagan unta kamo han Dyos nga aton Amay ngan han Ginoo Jesu-Cristo hin grasya ngan kamurayaw. 3Magpasalamat kita han Dyos nga Amay han aton Ginoo Jesu-Cristo! Kay ha aton pakig-usa kan Cristo gintagan kita niya hin mga kaupayan pinaagi hin paghatag ha aton han ngatanan nga espirituhanon nga kaupayan tikang ha langit. 4Ginpili kita ngadaan han Dyos nga maiya kita dida kan Cristo, han waray pa paghimoa an kalibutan, basi mabaraan kita ngan mawaray sayop ha atubangan niya. Tungod han iya gugma, 5an Dyos daan naglarang nga pinaagi kan Jesu-Cristo, aangkonon kita nga iya mga anak—amo ini an iya kalipay ngan an iya tuyo. 6Pagdayawon ta an Dyos tungod han iya mahimayaon nga grasya nga iginhatag ha aton pinaagi han iya hinigugma nga Anak! 7Kay natalwas kita pinaagi han kamatayon ni Cristo, ha aton pa, ginpasaylo an aton mga sala. Pagkadako han grasya han Dyos, 8nga iya iginhatag ha aton hin waray sukol! Ha bug-os niya nga kinaadman ngan hibaro 9ginbuhat han Dyos an iya nahunahunaan, ngan iginpasabot niya ha aton an iya kaburut-on hin paghingpit pinaagi kan Cristo. 10Ini nga kaburut-on hin paghingpit han mga butang kon umabot na an igo nga panahon, amo an pag-urosa han ngatanan nga mga binuhat ha langit ngan ha tuna, dida kan Cristo nga amo an pangulo. 11Nahihimo an ngatanan nga mga butang sumala han kaburut-on ngan paglarang han Dyos. Ginpili han Dyos kami nga mga Judiyo nga maiya kalugaringon nga mga tawo pinaagi hin pakig-usa kan Cristo, tungod han iya kalugaringon nga tuyo nga pinasikad dida han iya pagbuot tikang pa gud ha tinikangan. 12Sanglit kita nga una maglaom kan Cristo magdayaw kita han himaya han Dyos. 13Ngan amo liwat an mahitungod ha iyo: han pakabati niyo han matuod nga mensahe, an Maupay nga Sumat nga nagdara ha iyo han katalwasan, nahimo kamo nga mga tawo han Dyos. Nagtoo kamo kan Cristo, ngan ipinatik han Dyos dida ha iyo an iya pagkatag-iya ha iyo, pinaagi hin paghatag ha iyo han iya iginsaad nga Espiritu Santo. 14An Espiritu amo an karig-on nga makarawat kita han kanan Dyos iginsaad han iya mga tawo, ngan nagpasarig liwat ha aton nga mahatag an Dyos hin hingpit nga kagawasan ngadto han iya mga sakop. Pagdayawon ta an iya himaya! 15Tungod hini, tikang ako makabati han iyo pagtoo han Ginoo nga Jesus ngan han iyo paghigugma han ngatanan nga mga tawo han Dyos, 16waray ako humunong hin pagpasalamat han Dyos tungod ha iyo. Hinnunumdoman ko kamo ha akon mga pag-ampo. 17Nahangyo ako han Dyos han aton Ginoo Jesu-Cristo, an harangdon nga Amay, nga ihatag ha iyo an Espiritu han kinaadman basi magmaaram kamo, ngan amo an magpapadayag han Dyos ha iyo, basi kumilala kamo ha iya. 18Ginhahangyo ko nga mabuksan unta an iyo mga hunahuna, basi hibaroan niyo an paglaom nga tungod hini gintawag kamo niya, kon ano kahura an makaaramdok nga mga kaupayan nga iya iginsaad han iya mga tawo, 19ngan kon ano ka dako an iya gahom nga nagbubuhat dinhe ha aton nga natoo. Ini nga gahom nga aanhi ha aton amo ngahaw an gamhanan nga kusog 20nga ginamit niya hin pagbanhaw ngan pagpalingkod kan Cristo ha iya tuo didto ha langit. 21Naghahadi hi Cristo didto labaw han ngatanan nga langitnon nga mga punoan, mga magburuot, kagamhanan, ngan mga ginoo. May-ada niya ngaran nga labaw han ngatanan nga ngaran hin kagamhanan dinhe hini nga kalibutan ngan didto han masunod. 22Iginbutang han Dyos ha ubos han pagdumara ni Cristo an ngatanan nga mga butang, ngan igintubyan hiya ngada han singbahan usa nga labaw nga Ginoo han ngatanan nga mga butang. 23An singbahan amo an lawas ni Cristo, an kahingpitan niya nga amo ngahaw an naghihingpit han ngatanan nga mga butang ha ngatanan nga dapit.
Copyright
Learn More


text:
Cebu Pacific
Cebu Air, Inc., nalarga ha kahanginan ha ngaran nga Cebu Pacific, an guidadakui nga linya hin idro ha Pilipinas pinaagi han kadamo han mga pasaheros nga nasakay, nga may-ada sentro nga opisina hin pagbibiyahe ug negosyo ha Paluparan Pankalibutan han Ninoy Aquino ha Syudad han Pasay. Naghahatag hin serbisyo para pagbiyahe ha igbaw han kalangitan ha mga pasahero dinhi ha sakob han Pilipinas sugad man ha langyaw nga mga nasud. May-ada ini sentro han operasyon ha Panlangyaw nga Paluparan han Cebu-Mactan, Panlangyaw nga Paluparan han Clark, Panlangyaw nga Paluparan han Francisco Bangoy ug Panlangyaw nga Paluparan han Iloilo. Kaupod ini nga linya hin idro han mga negosyo han JG Summit Holdings nga guin tatag-iya ha grupo ni John Gokongwei, usa Intsik nga Pilipino. Hi Lance Gokongwei an namamando han pagpadalagan hini linya hin idro. May-ada 1,182 nga empleyado ini nga kompanya.
Istorya han kaagi[igliwat | igliwat an pinagtikangan]
Una nga linmupad ini nga linya hadton 1995.
Mga biyahe[igliwat | igliwat an pinagtikangan]
Damo han idro[igliwat | igliwat an pinagtikangan]
May-ada 43 nga ihap han kadamo han idro han Cebu Pacific.


text:
Capas, Tarlac
An Capas usa nga syahan nga klase nga bungto han lalawigan han Tarlac, Pilipinas. Sumala han census han tuig 2000, mayda ini populasyon nga 95,219 ka tawo ha 18,333 nga mga panimalay.
Dinhe nga bungto nahamutang an Capas National Shrine nga gintukod ngan gindudumara han gobyerno han Pilipinas komo paghinumdom han mga Pilipino ngan Amerikano nga mga kasundalohan nga namatay ha Kampo O'Donnell ha kataposan han Marcha hin Kamatayan ha Bataan. Usa ini nga importante nga lugar nga nahanunungod han Adlaw han mga Veterano ha Pilipinas, ha tagsa Abril 9, an annibersaryo han pagsurender han nagkausa nga US ngan Pilipino nga mga puwersa ngadto han mga Hapones dida han 1942.
Mga baranggay[igliwat | igliwat an pinagtikangan]
An Capas ginbahin ngadto hin karuhaan (20) nga mga baranggay.


text:
Kontinente
An kontinente amo an usa ha pipira nga haglu-ag nga katunaan han Kalibutan. Nakikilala an tagsa-tagsa hini, diri tungod han biskan ano nga basehan, kun diri, an pagkarawat han kadam-an. Pito ka rehiyon an agsob nga igkilala. Tikang han pinakadako ngadto ha pinakaguti, amo ini an Asya, Africa, North America, South America, Antarctica, Europa, and Australya.
Pinanbasaran[igliwat | igliwat an pinagtikangan]
Mga sumpay ha gawas[igliwat | igliwat an pinagtikangan]
- "What are continents?" YouTube video by CGPGrey
- An Wikimedia Commons mayda media nga nahahanungod han: Continents


text:
Xieng Khuang
An Xieng Khuang o Xiangkhoang (puyde liwat Sieng Khuang; ha Lao: ຊຽງຂວາງ) usa nga lalawigan han Laos, nga nahamutang ha dumagsaan nga dapit han nasod. Ginbinumbahan ini hin duro han panahon han Gyera ha Vietnam.
An syahan nga ngaran hini Muang Phuan, ngan an kilalado nga Patag hin mga Tadjaw nahamutang dinhe.
Mga distrito[igliwat | igliwat an pinagtikangan]
An lalawigan nahimo han mga nasunod nga mga distrito:
- Kham (9-02)
- Khoune (9-04)
- Morkmay (9-05)
- Nonghed (9-03)
- Pek (9-01)
- Phaxay (9-07)
- Phookood (9-06)
- Thatom (9-08)
An distrito han Thatom ginbalhin ngada tikang han ispisyal nga zona han Xaisomboun han pagwara hini han Enero 2006.
Mga kilalado nga molupyo[igliwat | igliwat an pinagtikangan]
- Vang Pao Tawo militar han Ginhadi-an han Laos
Kitaa gihapon[igliwat | igliwat an pinagtikangan]
- Meseta han Xieng Khuang
- Tragic Legacy: Profound Mystery - The Unknown Story of Xieng Khouang by Mike Matsuno


text:
Camilo Benso, Konde han Cavour
Hi Camillo Paolo Filippo Giulio Benso, Konde han Cavour, Konde han Isolabella ngan Leri (Agosto 10 1810 – Hunyo 7 1861) usa nga nangunguna nga tawo dida han pakigbisog para hanpaghiusa han Italya. Hiya an nagtukod han orihinal nga Partido Liberal Italyano ngan Primer Ministro han Ginhadi-an han Piedmont-Sardinia, ngan hiya an nagdumara hini durante han Ikaduha nga Gyera hin Paglugaring han Italya ngan han mga kampanya ni Garibaldi para han paghiusa han Italya (gawas hin unom-ka-bulan nga pagbiya tikang han pwesto). Namatay hi Cavour mga tulo ka bulan katapos han pagdeklara hin nahiusa nga Ginhadi-an han Italya, ngan sugad man, waray hiya mahiabot han paglakip han Venecia o Roma dida han ginhadi-an.


text:
Corazón Aquino
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi María Corazón Sumulong Cojuangco-Aquino (Enero 25, 1933 - Agosto 1, 2009), nga agsob tawagon nga Cory Aquino, amo an Mangulo o Presidente han Pilipinas tikang han 1986 tubtob 1992. Hiya an syahan nga babaye nga Mangulo han Pilipinas ngan amo an syahan nga babaye nga Presidente han Asya (nga diri naglalakip kan Soong Ching-ling, Presidente ha Dungog ngan acting Chairman han Tsina) ngan kilalado nga nagbabandilyo hin demokrasya, kamurayaw, paghatag hin gahom ha kababayin-an ngan relihiyoso nga piedad.


text:
1“Paghirot kamo nga diri mahimo nga parayaw la ha mga tawo an pagbuhat niyo hin maupay. Kay kon amo ito an pagbuhaton niyo, diri kamo makarawat hin balos tikang han Amay niyo ha langit. 2“Sanglit kon mahatag kamo ngadto hin nagkikinahanglan, ayaw paghimoa ini nga dako nga kiritaon sugad han ginbubuhat han mga maglabyaw didto han mga sinagoga ngan ha kadalanan. Ginbubuhat nira ini basi pagdayawon hira han mga tawo. Tigamni niyo ini: kinmarawat na hira han ira balos. 3Kundi kon mabulig kamo han nagkikinahanglan, buhata ini hin hilom, kon mahimo, diri mahibaroan han wala niyo nga kamot an ginbubuhat han iyo tuo, 4basi mahilom an iyo paghatag, ngan babaloson kamo han Amay niyo nga nakita han maupay nga ginbubuhat niyo hin hilom. 5“Kon mag-aampo kamo, ayaw subad han mga maglabyaw! Karuyag nira mag-ampo nga natukdaw ha mga sinagoga ngan ha kanto han kadalanan, basi hikit-an hira han ngatanan. Tigamni niyo ini: kinmarawat na hira han ira balos. 6Kundi kon mag-aampo kamo, sakob ha iyo sulod ngan sadhi an porta, ngan pag-ampo han Amay niyo nga diri kinikita, ngan babaloson kamo han Amay niyo nga nakita han maupay nga ginbubuhat niyo hin hilom. 7“Ha iyo mga pag-ampo, ayaw paggamit hin damo nga waray kahulogan nga mga pulong sugad han ginbubuhat han mga Hentil. An pagsabot nira nga pamamatian hira han Dyos tungod han ira higlaba nga mga pag-ampo. 8Ayaw kamo pagsubad ha ira, kay maaram na nga daan an Amay niyo han iyo ginkikinahanglan samtang nga diri pa kamo naaro ha iya. 9Sanglit sugara hini an iyo pag-ampo: ‘Amay namon ha langit: Pagdayawon an imo baraan nga ngaran, 10Maghadi ka unta ha amon, matuman dinhe ha tuna an imo kaburut-on sugad han didto ha langit. 11Tagi kami yana nga adlaw han pagkaon nga amon kinahanglan. 12Pasayloa kami han amon mga sala sugad han pagpasaylo namon han mga nakasala ha amon. 13Ayaw itugot nga mahingadto kami hin makuri nga kataragman, kundi bawia kami ha Karat-an.’ [Kay imo an ginhadian, an gahom ngan an himaya ha kadayonan! Amen.] 14“Kon pasayloon niyo an nakakasala ha iyo, pasasayloon man kamo han Amay niyo ha langit. 15Kundi kon diri niyo pasayloon an mga nakakasala ha iyo, diri man mapasaylo ha iyo an Amay niyo ha langit. 16“Ngan kon magpupuasa kamo, ayaw pagpakita hin bayhon nga masulob-on sugad han mga maglabyaw. Ginraraksot nira an ira nawong basi hikit-an hira han mga tawo nga nagpupuasa hira. Tigamni niyo ini: kinmarawat na hira han ira balos. 17Kon magpupuasa kamo, paghiram-os ngan pagsudlay, 18basi diri mahibaroan han mga tawo nga nagpupuasa kamo. An Amay niyo nga diri kinikita amo la an mahibabaro, ngan babaloson kamo han maupay nga iyo ginbubuhat hin hilom. 19“Ayaw kamo pagtirok hin mga bahandi dinhe ha tuna nga pagkukutkuton hin mga tangkob ug taoy, ngan may-ada makakasulod hin pangawat nga mga tikasan. 20Lugod, pagtirok kamo para han iyo kalugaringon hin mga manggad didto ha langit diin waray tangkob ug taoy nga nakakakutkot, ngan waray makakasulod hin pangawat nga mga tikasan. 21Kay kon hain an iyo mga manggad, dayuday aadto man an iyo kasingkasing. 22“An mga mata amo an suga para han lawas. Kon maupay an iyo mga mata, malulukop hin kapawa an bug-os niyo nga lawas. 23Kundi kon diri maupay an iyo mata, mapuputos hin kamasirom an bug-os niyo nga lawas. Sanglit kon an kapawa dida ha iyo, kasisidman ngay-an, kamakalilisang hito nga kasisidman! 24“Waray tawo nga makakahimo hin pag-alagad hin duha nga agaron, kay mahinanabo nga pagdudumtan niya an usa ngan paghihigugmaon niya an ikaduha. Uunongan niya an usa ngan pagtatamayon niya an ikaduha. Diri ka makakag-alagad han Dyos ngan han manggad. 25“Sanglit nasiring ako ha iyo: ayaw kamo kabaraka mahitungod han pagkaon ngan pag-inom nga kinahanglanon niyo basi mabuhi kamo, o tungod han panapton para han iyo lawas. Diri ba an kinabuhi labaw pa han pagkaon, ngan an lawas labaw pa han panapton? 26Tan-awa daw niyo an katamsihan: diri hira nagpupugas, o nagbabari, o nagsisibog ngadto ha kamalig, kundi ginmamangnoan hira han Amay niyo ha langit. Diri ba kamo labaw pa han katamsihan? 27Hin-o man ha iyo in makakapahilaba han iya kinabuhi hin bisan pira la ka tuig pinaagi han iyo pagkinabaraka? 28“Ngan kay ano nga nababaraka kamo mahitungod hin panapton? Paghunahunaa daw niyo an pagtubo han mga bukad ha kapatagan; diri hira nagbubuhat o naghahablon. 29Kundi nasiring ako ha iyo: bisan hi Solomon, dida han iya pagkamanggaranon, waray panapton nga sugad kamakaruruyag han usa hini nga mga bukad. 30Kon ginpapanaptonan han Dyos an mga banwa ha kapatagan nga buhi yana, ngan pagkabuwas sinusunog ha hudno, kamo pa in diri? Pagkagutiay han iyo pagtoo! 31“Sanglit ayaw kamo kabaraka han iyo kakaonon, iimnon, o igpapanapton. 32(Amo ini nga mga butang an nababarak-an han mga tawo nga waray pagsarig sa Dyos.) Maaram an Amay niyo ha langit nga kinahanglan niyo ini ngatanan. 33Sanglit unaha gud niyo pamiling han iya Ginhadian ngan han iya kaburut-on, ngan ihahatag niya ha iyo an iba ngatanan nga mga butang. 34Sanglit, ayaw kamo kabaraka mahitungod hiton buwas nga adlaw; may-ada hito kalugaringon nga mga kabaraka. Sanglit ayaw na dugangi an mga kabaraka ha kada adlaw.
Copyright
Learn More


text:
Alexander Vasilyevich Alexandrov
Hi Alexander Vasilyevich Alexandrov (ha Ruso: AлekcaHдp BacилbeBич AлekcaHдpoB, Aleksandr Vasilevich Aleksandrov) (Abril 13 [D.E. Abril 1] 1883 — Hulyo 8, 1946) usa nga Ruso nga Sovietiko nga kompositor, an nagtukod han Red Army nga Choir, ngan amo an nagsurat han musika para han nasodnon nga awit han Unyon Sovyetika. Han 2001, ini nga iya musika nagin nasodnon nga awit han Rusya (nga may bag-o nga mga laray).
Biyograpiya[igliwat | igliwat an pinagtikangan]
Natawo hiya dida han Abril 13 ha Plakhino, usa nga barrio ha timugan o salatan-sidlangan tikang ha Moscow. Han bata pa hiya, tungod han kaupay han iya pagkanta, kinmadto hiya ha San Petersburgo agod magin chorister dida han Katedral Kazan. Usa hiya na istudyante ni Medtner, ngan nag-aram hiya hin pagkomposo dida ha San Petersburgo ngan ha Moscow, nga diin hiya nagin propesor hin musika dida han 1918.
Gintukod ni Alexandrov an Red Army nga Choir, nga hiya an direktor hini hin damo nga mga tuig. Dida han panahon nga direktor hiya nga nagkaada hiya hin pabor kan Josef Stalin, an namuno han nasod dida han kataposan nga duha nga dekada han kinabuhi ni Alexandrov. Nagpartisipar hin malinamposon an iya choir dida han Universal nga Exposisyon han 1937 ha Paris. Dida han 1942, ginkomisyon hiya ngan an manunurat hin kanta nga hi Sergey Mikhalkov nga magsurat hin bag-o nga Sovyetika nga nasodnon nga awit. An iya komposisyon ginhimo nga opisyal nga nasodnon nga awit dida han Enero 1, 1944. Sikat hin duro ini ngan gin-gamit ini han Unyon Sovyetika hangtod han pagkawara han Unyon Sovyetika dida han 1991. An iya musika amo an nagin Nasodnon nga Awit han Rusya dida han 2001, ngan hi Mikhalkov amo liwat an nagsurat han bag-o nga mga laray.
Nagkomposo liwat hiya han sikat nga Svyaschennaya Voyna nga kanta.
Namatay hi Alexandrov dida han Hulyo 8, 1946, samtang didto hiya ha Berlin.
Kitaa gihapon[igliwat | igliwat an pinagtikangan]
- Lefty, in 1964 nga anime nga salida nga diin an musika ni Alexandrov gin-gamit.
- The Hunt for Red October (1990), nga diin an nasodnon nga awit ni Alexandrov ginkanta han crew han submarino ni Sean Connery, nga pinamunoan han Danish nga aktor nga hi Sven-Ole Thorsen.


text:
Legazpi, Pilipinas
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Syudad han Legazpi (ha Bikol: Ciudad nin Legazpi) usa nga syahan nga klase nga syudad ha lalawigan han Albay ha Pilipinas. Amo ini an kapital nga syudad han Albay, ngan sentro hin politika ha Bicol nga Rehiyon.
Nahamutnga ha butnga nga heyograpiya han peninsula ngan ha butnga han duha nga mga isla-nga-probinsya han Catanduanes ngan Masbate, an Syudad han Legazpi amo an pinakasalatan nga terminus han Ferrocarril nga Nasondnon Pilipinhon (Philippine National Railways) Main Line South. Nagsisirbisyo gihapon ini hin mga tipadagat nga mga sakayan nga naagi han daungan hini.
Sumala han census han tuig 2000, mayda ini populasyon nga 157,010 ka tawo ha 30,612 nga mga panimalay. An syudad amo an lingkoranan han simbahan han Diosesis han Legazpi.
Kaagi[igliwat | igliwat an pinagtikangan]
An Syudad han Legazpi ginngaranan ha dungog ni Miguel López de Legazpi, an Espanyol nga conquistador nga amo an nagsakop han Pilipinas han 1565, nga an apelyido tikang han Legazpi, in bungto ha Guipúzcoa, Espanya.
Kultura[igliwat | igliwat an pinagtikangan]
Turismo[igliwat | igliwat an pinagtikangan]
An Syudad han Legazpi amo an pinakapopular nga karadto-an hin mga turista ha Bicol kay ini mga 15 ka kilometro ha timugan o salatan-sidlangan han Bulkan Mayon, nga usa han mga sikat nga bulkan han Pilipinas. An Legazpi, amo gihapon an pag-ultan para hin mga iba nga karadto-an hin turista han rehiyon kay amo la ini an mayda trunkline nga aeropuerto ha Bicol - an Aeropuerto han Legazpi, nakaakos hin Airbus A320, Boeing 737-400, ngan Boeing 727 nga mga idro.
Mga Baranggay[igliwat | igliwat an pinagtikangan]
An Syudad han Legazpi ginbahin ngadto hin kapitoan (70) nga mga baranggay.
Mga Sumpay ha Gawas[igliwat | igliwat an pinagtikangan]
- Philippine Standard Geographic Code
- 2000 Philippine Census Information
- pictures of Legazpi City
- Bicol University, Legazpi City
- Aquinas University of Legazpi (Sister school of University of Sto Tomas)
- Divine Word College of Legazpi


text:
1Maski makapagtaram ako sa mga lengwahe nin mga tawo asin nin mga anghel, kun mayo ako nin pagkamoot, garo man sana ako sarong kampanang maribok o gimbal (simbal)na matanog. 2Maski igwa ako kan balaog nin propesiya, saka pakasabot sa gabos na misteryo asin gabos na kadonongan; maski pa magkaigwa ako kan bilog na pagtubod na kaipuhan tanganing mapahale an mga bukid sa saindang namumugtakan—alagad kun mayo ako nin pagkamoot, mayo ako nin halaga. 3Maski ipanao ko pa an gabos kong sadiri, o ihunod ko an sadiri kong hawak tanganing suloon—alagad kun mayo ako nin pagkamoot, mayo akong pakinabang. 4An pagkamoot matinios saka maboot, bakong maimon o hambogon o mapaabaw-abaw; 5bakong maraot an ugale, maimot o maanggoton. Dai nag-iinsistir kan sadiring paagi. 6Dai iyan naoogma sa karatan, kundi naoogma sa katotoohan. 7An pagkamoot nakakatios kan gabos na bagay, tinutubod an gabos, linalaom an gabos, tinatagalan an gabos. 8An pagkamoot dai natatapos. An mga propesiya malihis; an mga lengwahe maontok; an pakaaram mawawara. 9Huli ta an balaog sato nin pakaaram asin nin propesiya igwa nin kakulangan. 10Alagad pag-abot kan kapanoan, an kakulangan mawawara. 11Kan ako aki pa, an sakong pagtaram, pakamate saka pag-iisip sa aki man. Alagad ngunyan na ako dakula na, binayaan ko na an mga gawe na sa aki. 12An nahihiling ta sa salming ngunyan sarong malabog na ladawan, alagad ngapit mahihiling ta nin hampangan. An naaaraman ko ngunyan kabtang pa sana; alagad ngapit masasabotan ko iyan nin lubos, siring na ako lubos na nasasabotan nin Dios. 13Kaya, ining tolo an nagdadanay: pagtubod, paglaom saka pagkamoot; alagad an pinakadakula sa mga ini iyo an pagkamoot.
Copyright
Learn More


text:
Aguascalientes
An Aguascalientes usa han mga katloan kag usa (31) nga estado ngan upod han Distrito Federal usa han mga 32 nga mga entidad federativa han Mehiko. It ngaran nangangahulogan nga "magpaso nga katubigan" ha Kinatsila ngan ginkuha ini nga ngaran tungod han mga magpaso nga mga burabod, amo nga an adhetibo para han estado ngan han mga nangungukoy dinhe amo an hidrocálido (hidro = tubig; cálido = mapaso). Nahamutang an Aguascalientes ha butnga han nasod. Waray ini sapit nga dagat, ginsasapitan ini ha amihan han estado han Zacatecas ngan ha salatan han Jalisco. An kahaluag hini 0.3% han bug-os nga kahaluag han nasod. Sugad han iba nga mga estado han federasyon, an Aguascalientes mayda kalugaringon nga batakan-balaod o konstitusyon, kalugaringon nga kodigo penal, mga balaod ngan kalugaringon nga escudo o tigaman. An kapital han estado amo an syudad han Aguascalientes.
Heyograpiya[igliwat | igliwat an pinagtikangan]
Nahamutang an estado hin mga 300 ka milya (480 ka kilometro) tikang ha Syudad han Mehiko.
Naglalakip ini hin 5,471 nga kwadrado nga mga kilometro (2,112.4 nga kw nga mi) ngan mayda ini mga sobra usa ka ribo o milyon nga mga molupyo. Pero an kadam-an hini nga mga molupyo naukoy didot han metropolitano nga kahaluag han kapita nga syudad hini.
Nahimo an estado dida han Oktubre 27, 1857 han paghibulag hini tikang han Zacatecas.
Pagbahin nga politika-administratiba[igliwat | igliwat an pinagtikangan]
An Aguascalientes mayda napulo kag usa (11) nga mga munisipyo:
Mga sumpay ha gawas[igliwat | igliwat an pinagtikangan]
- (Kinatsila) Gobyerno estatal han Aguascalientes
- (Kinatsila) Enciclopedia de los Municipios de México
- (Kinatsila) INEGI


text:
11Tikang kan Abraham ngadto kan Hadi David, amo ini an mga kaapoy-apoyan: Abraham, Isaac, Jacob, Juda, ngan an iya kabugtoan; Fares ug Sara (an iroy nira amo hi Tamar), Esrom, Aram, Aminadab, Naason, Salmon, Boos (an iroy niya amo hi Rahab), Obed (an iroy niya amo hi Rut), Isai, ngan hi Hadi David. Tikang kan David ngadto han panahon han pagbalhina nga mga bihag han mga tawo han Israel ngadto ha Babilonia, amo ini an mga kaapoy-apoyan: David, Solomon (an iroy niya amo an asawa anay ni Urias), Roboam, Abias, Asa, Josafat, Joram, Usias, Jotam, Acas, Ezequias, Manases, Amon, Josias, ngan hi Jeconias ngan an iya kabugtoan.
FREE!
One App.
1218 Languages.


text:
1Karuyag ko nga tugotan ako niyo bisan kon usahay may-ada ko gutiay nga kalurongan. Tugoti ako kon mahihimo! 2Maabugho ako ha iyo sugad nga an Dyos maabugho ha iyo. Sugad kamo hin uray nga daraga nga iginsaad ko pagpakasal ngadto hin usa la nga lalake nga amo hi Cristo. 3Nahahadlok ako nga mahiloan an iyo mga panhunahuna ngan bayaan niyo an iyo tim-os nga paghigugma kan Cristo—sugad kan Eva nga nalimbongan han mga limbong han halas. 4Kay nalilipay la kamo pagtugot hin bisan hin-o nga nakada ha iyo ngan nagwawali hin lain nga Jesus, nga iba han amon iginwali. Ngan kinakarawat niyo in espiritu ug in maupay nga sumat nga lain kaupay han Espiritu ngan han Maupay nga Sumat nga kinarawat niyo ha amon! 5Pamati ko diri gad ako ubos han gimaupayi niyo nga mga “apostoles”! 6Bangin diri ako maupay mamulong, kundi diri ako lulupigan hin hibaro. Iginpahayag namon ini ha iyo ha ngatanan nga panahon ngan ha ngatanan nga kahimtang. 7Waray ako magpabayad ha iyo hin bisan ano han pagwali ko han Maupay nga Sumat han Dyos ngada ha iyo. Nagpaubos ako basi pagpahitas-on kamo. Sayop ko ba ini? 8Samtang nag-alagad ako ha iyo, iba nga mga singbahan an nagsuhol ha akon. Daw sugad hin ginkawatan ko hira basi la makabulig ako ha iyo. 9Ngan han panahon nga nakada ako ha iyo, waray ako magsamok pangaro han iyo bulig han nagkikinahanglan ako hin kwarta. Gindad-an ako han kabugtoan nga inmabot tikang ha Macedonia han ngatanan nga akon ginkinahanglan. Sugad han nag-agi na, amo man liwat han tidaraon pa: Diri gud ako magigin problema niyo! 10Tungod han kamatuoran ni Cristo nga aanhi ha akon, nagsasaad ako nga diri mahihilom ini nga akon pagparayaw bisan diin ha bug-os nga Acaya. 11Kay ano in pagsiring ko hini? Tungod ba nga diri ako nahigugma ha iyo? Maaram an Dyos nga hinihigugma ko kamo! 12Magpapadayon ako han akon ginbubuhat yana basi adton iba nga mga “apostoles” diri na makaparayaw ngan makasiring nga nagbubuhat hira hin sugad nga paagi han amon ginbubuhat. 13Adto nga mga tawo diri matuod nga mga apostoles. Buwaon hira nga mga apostoles nga nagbubuwa mahitungod han ira buruhaton, ngan maaram hira maglipatlipat basi makita hira sugad hin tinuod nga mga apostoles ni Cristo. 14Diri ini orosahon! Kay bisan ngani hi Satanas nakakahimo hin pagpakita ha iya ngahaw sugad hin anghel han kapawa! 15Sanglit diri liwat orosahon kon an mga surugoon niya magpakita sugad hin mga surugoon han katadongan. Ha kataposan kakarawton nira an angay gud han ira ginbubuhat. 16Binabalik ko pagsiring: ayaw kamo pakasiring nga lurong ako. Kundi kon amo man an paghunahuna niyo, karawata ako niyo sugad hin lurong basi makaparayaw ako bisan na man la gutiay. 17Matuod an ginyayakan ko yana diri amo ini an karuyag han Ginoo. Bahin hini nga pagparayaw, nagyayakan manggud ako sugad hin lurong. 18Kundi tungod nga damo man in naparayaw hin kanan tawo la nga mga panuyo, bubuhaton ko man in sugad. 19Mga makinaadmananon gud man kamo, sanglit malipayon la kamo pagtugot hin mga lurong! 20Tinutugotan niyo in bisan hin-o nga nasugo ha iyo, o nasingabot ha iyo, o nagbibitik ha iyo, o nagtatamay ha iyo, o nagtatampalo ha iyo. 21Naaawod ako hin pagtug-an nga naghihialang kami hin pagbuhat hito nga mga butang! Kundi kon may-ada lugaring nangangahas hin pagparayaw hin bisan ano, mangangahas man ako hin pagparayaw. Nagyayakan ako sugad hin lurong. 22Mga Hebreo ba hira? Sugad man ako. Mga Israelita ba hira? Sugad man ako. Mga tulin ba hira ni Abraham? Sugad man ako. 23Mga surugoon ba hira ni Cristo? Daw lurong ako nga nagyayakan hini—kundi mauruupay pa ako nga surugoon kay ha ira! Labaw pa an akon pagginuol, nakadamo ako mapriso, nakadamo ako paghampaka, ngan agsob ako mag-ikamaratay. 24Nakalima ako kumarawat han tag traynta y nuybe nga mga hampak han mga Judiyo; 25nakatulo ako paglatigoha han mga Romano, ngan nakausa ako pagbatoha. Inagian ko an kalunod makatulo, ngan nakausa nga naglutaw-lutaw ako ha dagat sulod hin baynte kuatro ka oras. 26Ha akon damo nga paglakaton, nahingada ako ha kataragman hin mga baha, hin mga tikasan, ha kataragman hin akon mga igkasi Judiyo ngan hin mga Hentil. May mga kataragman ako ha mga syudad, mga kataragman ha kagurangan, mga kataragman ha kadagatan, ngan mga kataragman hin mabudhion nga kasangkayan. 27Nagtrabaho ngan nagbudlay ako ngan kasagaran waray ko pagkaturog. Ginutom ngan inuhaw ako, ngan agsob nga waray ko igo nga pagkaon, urokyan o panapton. 28Ngan waray labot han iba pa nga mga butang, nag-antos ako adlaw-adlaw hin kabaraka para han ngatanan nga mga singbahan. 29Kon may-ada maluya, naabat man ako hin kamaluya; kon may-ada nakakasala, napupuno ako hin kabidoan. 30Kon kinahanglan ako pumarayaw, ipaparayaw ko an mga butang nga nagpapakita han akon kamaluya. 31Maaram an Dyos nga Amay han Ginoo nga Jesus nga diri ako nagbubuwa. Dayawon ha kadayonan an iya ngaran! 32Han nakadto ako ha Damasco ginpabantayan han gobernador nga nasasakop ni Hadi Aretas an mga portahan han syudad basi ipadakop ako. 33Kundi gintunton ako sulod hin basket pinaagi hin buho dida han pader, ngan nakakalagiw ako.
Copyright
Learn More


text:
1Ginsusuratan ko kamo hini, mga anak ko, basi diri kamo makasala; kundi kon may makasala ha iyo, may-ada kita usa nga mangangamuyo han Amay para ha aton, hi Jesu-Cristo an usa nga matadong. 2Ngan hi Cristo amo ngahaw an magpapasaylo han aton mga sala, diri la han aton mga sala kundi han mga sala liwat han ngatanan nga mga tawo. 3Kon magtuman kita han mga sugo han Dyos, waray ruhaduha nga nakilala kita ha iya. 4Kon may masiring, “Nakilala ako ha iya,” kundi diri nagtutuman han iya mga sugo, buwaon ito nga tawo ngan waray kamatuoran dida ha iya. 5Kundi an nagtutuman han iya pulong amo an tawo nga may-ada hingpit nga paghigugma han Dyos. Tungod hini, waray ruhaduha nga aada kita ha iya: 6An nasiring nga aada hiya han Dyos kinahanglan mag-ukoy hiya hin kinabuhi nga sugad kan Jesu-Cristo. 7Mga hinugugma ko, diri bag-o nga sugo ini nga ginsusurat ko ha iyo; an daan ini nga sugo, ngan nakada na ini ha iyo tikang pa gud ha tinikangan. An daan nga sugo amo an mensahe nga hinbatian na niyo. 8Kundi bag-o an sugo nga akon ginsusurat ha iyo yana, kay nakikita an iya kamatuoran dida kan Cristo ngan dida man ha iyo. Kay magpapapas na an kasisidman, ngan sinmidlit na an tinuod nga kapawa. 9Aada pa gihapon ha kasisidman an bisan hin-o nga nagdudumot han iya bugto, bisan kon nasiring hiya nga aada na hiya ha kapawa. 10An bisan hin-o nga nahigugma han iya bugto mag-uokoy dida han kapawa, sanglit waray gud bisan ano dida ha iya nga mahihimo nga tinikangan hin pakasala han iba. 11Kundi aada ha kasisidman an bisan hin-o nga nagdudumot han iya bugto; naglalakat hiya ha kasisidman ngan diri maaram kon tikain hiya, kay ginbuta man hiya han kasisidman. 12Nagsusurat ako ha iyo, mga anak ko, kay ginpasaylo na an iyo mga sala tungod han ngaran ni Cristo. 13Nagsusurat man ako ha iyo, mga amay, kay nakilala kamo ha iya nga nakada na nga daan tikang pa han tinikangan. Nagsusurat liwat ako ha iyo, mga batan-on, kay gindaog niyo an Yawa. 14Nagsusurat ako ha iyo, mga anak, kay nakilala kamo han Amay. Nagsusurat ako ha iyo, mga amay, kay nakilala kamo ha iya nga nakada na nga daan tikang pa han tinikangan. Nagsusurat ako ha iyo, mga batan-on, kay kusgan kamo; aada ha iyo an pulong han Dyos ngan gindaog niyo an Yawa. 15Ayaw niyo higugmaa an kalibutan o bisan ano nga kanan kalibutan. Kon mahigugma kamo han kalibutan, diri kamo mahigugma han Amay. 16An ngatanan nga kanan kalibutan—an inuungara han makasasala nga kalugaringon, an kinikita ngan kinaruruyag han mga tawo, ngan an ngatanan dinhe ha kalibutan nga ipinaparayaw han mga tawo—waray hini natikang han Amay; kundi natikang la ini ngatanan ha kalibutan. 17Magpapapas an kalibutan ngan an ngatanan nga inuungara han mga tawo; kundi an nagtutuman han kaburot-on han Dyos mabubuhi ha kadayonan. 18Mga anak ko, hirani na an kataposan! Ginsumatan kamo nga maabot an Kaaway ni Cristo; ngan yana inmabot na in damo nga mga kaaway ni Cristo, sanglit maaram kita nga hirani na an kataposan. 19Binmulag hira ha aton kay diri manggud ini nga mga tawo kausa naton. Kay kon matuod pa nga hira kausa naton, nagpapadayon unta hira hin diri pagbulag ha aton. Kundi binmulag hira basi madayag nga diri gud hira ngatanan kausa naton. 20Kundi iginbubo ha iyo ni Cristo an Espirito Santo, sanglit maaram kamo ngatanan han kamatuoran. 21Sanglit nagsusurat ako ha iyo, diri tungod nga diri kamo maaram han kamatuoran,kundi tungod nga maaram kamo, ngan maaram liwat kamo nga waray buwa nga natikang han kamaturoan. 22Hin-o man ngay-an an buwaon? Amo adton nariwa nga hi Jesus amo an Cristo. Amo ini an Kaaway ni Cristo—sinasalikway niya an Amay ngan an Anak. 23Kay bisan hin-o nga nasalikway han Anak nasalikway man han Amay; kundi bisan hin-o nga makarawat han Anak makarawat man liwat han Amay. 24Sanglit tipigi gud niyo ha iyo mga kasingkasing an hinbatian niyo nga mensahe tikang pa ha tinikangan. Kon tipigan niyo an iyo hinbatian tikang pa ha tinikangan, dayuday kamo makikigkausa han Anak ngan han Amay. 25Ngan amo ini an iginsaad ni Cristo ngahaw nga ihahatag ha aton—an dayon nga kinabuhi. 26Nagsusurat ako hini ha iyo mahitungod hadton mga nagtatalinguha hin paglimbong ha iyo. 27Kundi ginbub-an kamo ni Cristo han iya Espiritu. Samtang aada ha iyo an iya Espiritu, diri kamo nagkikinahanglan hin magtututdo ha iyo, kay an iya Espiritu an nagtututdo ha iyo mahitungod han ngatanan nga butang, ngan an igintututdo niya, diri buwa. Sanglit tumana niyo an igintutdo han Espiritu ngan pagpabilin kamo dida kan Cristo. 28Tinuod, mga anak ko, pagpabilin kamo dida ha iya basi magmadasigon kita kon magpadayag na hiya, ngan diri kita tumago hin kaawod ha iya kon bumalik na hiya. 29Maaram kamo nga matadong hi Cristo, sanglit angay liwat hibaroan niyo nga an bisan hin-o nga nagbubuhat hin matadong anak han Diyos.
Copyright
Learn More


text:
Hydarnes
Hi Hydarnes (Daan nga Persyano Vidarna: "an nagrarangkag" ), anak ni Hydarnes usa nga kilalado nga Persyano, an kumander han Napulo ka Yukot nga mga Inmortal dida han panahon han Persyano nga mga Gyera patok han Gresya. Hi Hydarnes an namuno han mga Inmortal dida han kan Xerxes expedisyon kontra han Gresya.
An pinakasikat nga panhinabo nga nanginlabot kan Hydarnes ngan han mga Inmortal posible dida ha Thermopylai han 480 BC, nga diin nagkabangga hira kan Leonidas han Sparta.
Ha urhe, katapos han kapirde han mga Persyano ha kadagatan dida han Salamis (kontra hin garugamay nga mga puwersa Griyego), nagretiro hi Xerxes upod han kadam-an han iya nahabilin nga army. Mga 70,000 ka tawo la an nagpabilin, ha ilarom han patod ni Xerxes nga hi Mardonius, nga maningkamot pagsakop han Gresya; napirde hira didto ha Plataea). Hi Xerxes naghatag kan Hydarnes han responsabilidad han pagdara han army balik tabok han Hellespont ngan balik ngadto ha Asia.
Ha popular nga kultura[igliwat | igliwat an pinagtikangan]
- Dida han salida nga The 300 Spartans (1962), an papel ni Hydarnes ginkaptan han aktor nga hi Donald Houston


text:
Megawati Sukarnoputri
- Mayda impormasyon hini nga artikulo nga aada han Iningles nga bersyon nga angay ighubad ha Winaray
Hi Diah Permata Megawati Setiawati Sukarnoputri (bulig·info) [1] (natawo 23 Enero 1947), nga kilalado gihapon ha halipot nga Megawati, amo in Indones nga politiko, ngan manguna han partido nga oposisyon nga PDI-P. Nag-alagad hiya nga Mangulo han Indonesia tikang han 23 han Hulyo 2001 tubtob 20 han Oktubre 2004 ngan amo hiya an syahan nga Mangulo nga babaye han nasod. Hiya gihapon an syahan nga Indones nga manguna nga natawo katapos han independensya. Hi Megawati amo an anak nga babaye ni Sukarno, an syahan nga mangulo han Indonesia.
Katapos hin pag-alagad nga Sugbong-Mangulo ha ilarom ni Abdurrahman Wahid, nagin Mangulo hi Megawati han katanggal ni Wahid tikang ha paglingkod dida han 2001. Nagdalagan hiya para hin pagreelihir dida han 2004 nga pinili-ay hin mangulo, kundi nalupig hiya ni Susilo Bambang Yudhoyono han ikaduha nga bwelta.
Etimolohiya han "Megawati Sukarnoputri"[igliwat | igliwat an pinagtikangan]
An ngaran nga Sukarnoputri nangangahulogan nga "anak nga babaye ni Sukarno" ngan diri ini apelyido: an mga Jawa o Javanes agsob nga waray apelyido. An tawag là ha iya 'Megawati' (o 'Mega') nga ginkuhà tikang han Sanskrit nga pulong nga meghavatī = "hiya nga mayda dampog (o dág-om o panganod)", i.e. usa nga dág-om o panganod, kay nag-iinuran han katawo niya. Hi Biju Patnaik, nga usa nga Indyahanon ng manguna nagngaran ha hiya ha paghangyo ni Sukarno.[2]
Mga kasarigan[igliwat | igliwat an pinagtikangan]
- ↑ Ha nahig-araan nga kasurat ha Inindones, an iya ngaran ginsusurat nga Dyah Permata Megawati Setyawati Soekarnoputri.
- ↑ Yakan ni Indyahanon nga Mangulo R K Narayanan ha pasidungog kan Megawati Sukarnoputri


text:
Baja California Sur
An Baja California Sur usa han mga katloan kag usa (31) nga estado ngan upod han Distrito Federal usa han mga 32 nga mga entidad federativa han Mehiko.
An Baja California Sur nahamutang ha kanawayan o amihanan-katundan nga dapit han nasod, ngan ini ada han salatan nga katunga han Peninsula han Baja California. Ginsasapitan ini ha amihanan han estado han Baja California nga nga an linea gin-indikar han paralelo 28ºN, ha salatan han Dagat han Cortés han ha salatan ngan katundan han Kalawdan Pacífico. An kapital hini amo an syudad han La Paz. Ini mayda kahaluag nga 73,475 km², ngan ini 3.8% han teritoryo han nasod.


text:
1Han naglalakat hi Jesus, nakakita hiya hin tawo nga daan buta tikang han iya katawo. 2Nagpakiana ha iya an iya mga tinun-an, “Magturutdo, kanay man sala nga natawo hiya nga daan buta? Iya ba kalugaringon o kanan iya mga kag-anak?” 3Nagbaton hi Jesus, “Waray labot han iya pagkabuta an iya mga sala o an mga sala han iya mga kag-anak. Natawo hiya nga daan buta basi hikit-an an gahom han Dyos dida ha iya. 4Kinahanglan tumanon ta an mga buruhaton han nagsugo ha akon, samtang nga adlaw pa; maabot an gab-i ngan waray na makakagtrabaho. 5Ako an kapawa han kalibutan samtang aanhi pa ako ha kalibutan.” 6Katapos niya pagsiring hini, linmura hi Jesus ha tuna, naghimo hin lapok pinaagi han iya laway, ngan gindihogan niya an mga mata han buta, 7ngan iya sidngon, “Kadto na, ngan paghiram-os didto ha linaw han Siloe.” (“Ginsugo” an kahulogan hini nga ngaran.) Sanglit kinmadto an tawo, naghiram-os hiya, ngan binmalik nga nakita na. 8Sanglit nagpakiana an iya mga amyaw ngan an mga tawo nga nakakita ha iya hadto, nga nakikilimos, “Diri ba amo ini an tawo nga hadto nalingkod didto ngan agsob makilimos?” 9May nagsiring, “Amo ini hiya,” kundi nagsiring an iba, “Diri hiya amo, kundi alid-agid la ha iya.” Sanglit nagsiring an tawo ngahaw, “Amo ako an tawo.” 10Nagpakiana hira ha iya, “Naunan-o man nga nakita ka na?” 11Nagbaton hiya, “Naghimo hin lapok an tawo nga Jesus an ngaran, ngan igindihog niya ha akon mata. Ngan ginpakadto ako niya ha Siloe hin paghiram-os. Sanglit napakadto ako, ngan han pakahiram-os ko la, nakakita ako.” 12“Hain naman hiya?” nagpakiana hira. “Ambot,” nagbaton hiya. 13Ngan gindara nira ngadto han mga Parisiyo an tawo nga hadto anay buta. 14Adlaw adto nga Iparahuway han paghimo ni Jesus hin lapok ngan pagtambal niya han kanan tawo mga mata. 15Sanglit ginpakianhan liwat han mga Parisiyo an tawo kon naunan-o hin pakakita niya. Nagsumat hiya ha ira, “Gindihugan niya hin lapok an akon mga mata, naghiram-os ako, ngan yana nakita na ako.” 16Nagsiring an pira han mga Parisiyo, “Diri mahihimo nga tikang sa Dyos an tawo nga nagbuhat hini, kay diri niya gintutuman an Balaod han Adlaw nga Iparahuway.” Kundi nagsiring an iba, “Uunanhon hin tawo nga makasasala pakahimo hin mga orosahon nga sugad hini?” Ngan nagkabahinbahin hira. 17Sanglit ginpakianhan na liwat hiya han mga Parisiyo, “Nasiring ka man nga hiya an nagtambal han imo mga mata—niyan, ano man an imo isisiring mahitungod ha iya?” “Manaragna hiya,” nagbaton hiya. 18Kundi diri karuyag tumuod an mga punoan nga Judiyo nga buta hiya anay ngan yana nakita na. Sanglit gintawag nira an iya mga kag-anak, 19ngan ginpakianhan nira, “Iyo ba ini anak? Nasiring kamo nga natawo hiya nga daan buta, niyan ano man in kasugad nga nakita na man hiya yana?” 20Nagbaton an iya mga kag-anak, “Maaram kami nga amon hiya anak, ngan natawo hiya nga daan buta. 21Kundi diri kami maaram kon naunan-o nga nakita na man hiya yana, ngan diri kami maaram kon hin-o an nagtambal han iya mata. Hiya na la in pakianhi kay may buot na man hiya, ngan makakabaton na man hiya para han iya kalugaringon!” 22Ginyakan ini han mga kag-anak kay nahadlok hira han mga punoan nga Judiyo nga nagkasarabot na nga daan hin pagpagawas ha sinagoga hin bisan hin-o nga magtug-an nga hi Jesus amo an Mesiyas. 23Sanglit nagsiring an iya mga kag-anak, “May buot na man hiya; hiya na la an pakianhi.” 24Iginpatawag na liwat nira an tawo nga natawo nga daan buta ngan ginsiring, “Pagsaad ha atubangan han Dyos nga magsusumat ka hin kamatuoran! Maaram kami nga makasasala ini nga tawo nga nagtambal.” 25“Diri ako maaram kon makasasala ba hiya o diri,” nagbaton an tawo. “An hinsabtan ko la amo ini: nakita na ako yana, kundi hadto buta ako.” 26Nagpakiana hira, “Ano an ginbuhat niya ha imo? Gin-unan-o niya hin pagtambal han imo mga mata?” 27Nagbaton hiya, “Ginsumatan ko na kamo, kundi diri man kamo natuod. Kay ano nga iyo ini gin-uolit-okit? Bangin la naruruyag liwat kamo nga magin tinun-an niya?” 28Ginpakaraot hiya nira ngan ginsiring, “Ikaw an iya tinun-an, kundi mga tinun-an kami ni Moises. 29Maaram kami nga nakighimangraw an Dyos kan Moises; mahitungod hito nga tawo, diri ngani kami maaram kon diin hiya tikang!” 30Nagbaton an tawo, “Pagkaorosahon hini! Diri kamo maaram kon diin hiya tikang, kundi ginpakita niya an akon mga mata! 31Maaram kita nga diri namamati an Dyos han mga makasasala; namamati hiya han mga tawo nga natahod ha iya ngan nagtutuman han karuyag niya ipabuhat ha ira. 32Tikang pa han tinikangan han kalibutan, waray pa gud hinbatian nga may nakatambal han mga mata nga daan buta. 33Waray gud mahihimo hito nga tawo kon diri hiya tikang ha Dyos.” 34Binmaton hira, “Natawo ngan nagtubo ka ha sala—ngan karuyag mo magtutdo ha amon?” Ngan ginpagawas hiya nira ha sinagoga. 35Hinbatian ni Jesus nga ginpagawas nira ha sinagoga an tawo. Hin-agian hiya ni Jesus ngan ginpakianhan, “Natoo ka ba han Anak han Tawo?” 36Nagbaton an tawo, “Sumati gad ako kon hin-o hiya, basi makatoo ako ha iya!” 37Nagsiring hi Jesus ha iya, “Hinkit-an mo na hiya, ngan amo hiya nga nakikighimangraw yana ha imo.” 38“Natoo ako, Ginoo!” nagsiring an tawo, ngan linmuhod hiya ha atubangan ni Jesus. 39Nagsiring hi Jesus, “Kinmanhi ako hini nga kalibutan hin paghukom, basi makakita an mga buta, ngan mabuta an mga nakita.” 40Nakabati an pira nga mga Parisiyo nga nakada han pagsiring niya hini, ngan nagpakiana hira ha iya, “Karuyag ba nimo sidngon nga mga buta liwat kami?” 41Nagbaton hi Jesus, “Kon mga buta kamo, diri unta kamo salaan; kundi kay nasiring man kamo, ‘Nakita kami,’ karuyag sidngon hini nga salaan pa kamo.
Copyright
Learn More


text:
1Niyan hinkit-an ko in usa nga anghel nga nalusad tikang ha langit nga nakakakapot han yawi han kaniladman ngan hin mabug-at nga kadena. 2Gindakop niya an dragon, adton kadaan nga dako nga halas nga amo an Yawa, o Satanas, ngan ginkadenahan hiya sulod hin usa ka yukot ka tuig. 3Iginlabog hiya han anghel ngadto han kahiladman, gintrangkahan ngan ginsilyohan ini, basi diri na gud hiya makaglimbong han mga nasod, tubtob nga matapos an usa ka yukot ka tuig. Kahuman, bubuhian hiya hin madaliay. 4Niyan hinkit-an ko in mga trono, ngan adton mga nalingkod hini nga mga trono tinagan hin gahom hin paghukom. Hinkit-an ko liwat an mga kalag hadton mga pinanmatay tungod nga iginpasangyaw nira an kamatuoran nga ginpadayag ni Jesus ngan an pulong han Dyos. Waray ini hira magsingba han mapintas nga mananap, o han ladawan hini, o kumarawat han tigaman han mapintas nga mananap ha ira mga agtang o mga kamot. Nagkababanhaw hira ngan naghadi upod kan Cristo sulod hin usa ka yukot ka tuig. 5(An iba han mga minatay waray mabanhaw tubtob han katapos han usa ka yukot ka tuig.) Amo ini an syahan nga pagkabanhaw. 6Malipayon ngan palaran gud adton nahiupod dida hini nga syahan nga pagkabanhaw. Waray na gahom ha ira an ikaduha nga kamatayon; mahihimo hira nga kapadian han Dyos ngan ni Cristo, ngan maghahadi hira upod ha iya sulod hin usa ka yukot ka tuig. 7Kahuman han usa ka yukot ka tuig, bubuhian hi Satanas tikang han iya prisohan, 8ngan magawas hiya hin paglimbong ha mga nasod nga nagsasarang ha bug-os nga kalibutan, nga amo hira Gog ug Magog. Paguusahon hira hin pagdara ni Satanas ngadto ha pag-awayan, ngan sugad hira ka damo han kabadsan ha baybayon. 9Ginlukop nira an bug-os nga tuna ngan gin-alirongan nira an mga kampo han mga magtinuohon han Dyos ngan an syudad nga iya hinigugma. Kundi may-ada kalayo nga linmusad tikang ha langit ngan gin-ugtang hira. 10Ngan an Yawa nga naglimbong ha ira iginlabog ngadto han linaw han kalayo ug asufre, diin iginlabog na an mapintas nga mananap ngan an diri matuod nga manaragna, ngan pagsasakiton hira didto adlaw gab-i dayon nga mga katuigan. 11Ngan hinkit-an ko in dako ngan mabusag nga trono ngan an nalingkod dida han trono. Pinmahirayo an tuna ug an langit ha iya atubangan, ngan waray na hira hikit-i. 12Ngan hinkit-an ko an mga minatay, dagko ngan gudti, nga nanunukdaw ha atubangan han trono. Ginbuksan in mga basahan nga ginbuksan liwat in usa nga basahan, nga amo an basahan han mga buhi. An mga minatay ginhukman sumala han ira mga ginbuhat nga nahisurat dida han mga basahan. 13Niyan igintubyan han dagat, han kamatayon, ngan han gin-uokyan han mga minatay an mga minatay nga nakada ha ira. Ngan ginhukman an ngatanan sumala han ira mga binuhatan. 14Ngan iginlabog an kamatayon ngan an gin-uokyan han mga minatay ngadto han linaw han kalayo. (Ini nga linaw han kalayo amo ini an ikaduha nga kamatayon.) 15An ngatanan nga waray mahisurat an ira ngaran dida han basahan han mga buhi iginlabog ngadto han linaw han kalayo.
Copyright
Learn More


text:
Relikya
Ha relihiyon, iton relikya[1] in bahin hin liwas hin uska santo o venerado nga tawo, o bisan ano nga klase hin kinadaan nga butang panrelihiyon, nga hinayhinay nga ginpreserbar para han panuyuan hin pagvenerasyo o nakakaptan nga panhinumduman. Mahinungdanon it relikya ha asoeto hin pipira nga porma han Budhismo, Kristiyanismo, Hinduismo, Shamanismo, ngan damo pa nga iba nga relihiyon.
Mga kasarigan[igliwat | igliwat an pinagtikangan]
- ↑ Abuyen, Tomas A. DICTIONARY English Waray-Waray/Tagalog. National Book Store. Mandaluyong City. ISBN 971-08-6529-3. Tuig 2005. Pakli Ihap 304.


text:
Subic, Zambales
An Subic usa nga ikaduha nga klase nga bungto ha lalawigan han Zambales, Pilipinas. Sumala han census han tuig 2000, mayda ini populasyon nga 63,019 ka tawo ha 13,882 nga mga panimalay.
Amo ini an kasanhi nga lugar han usa han mga gidako-i nga mga base militar han US ha gawas han mainland han Estados Unidos, nga amo an Subic Bay Naval Base.
Mga baranggay[igliwat | igliwat an pinagtikangan]
An Subic ginbahin ngadto hin napulo kag unom (16) nga mga baranggay.
Turismo[igliwat | igliwat an pinagtikangan]
Ini nga kasanhi nga lugar hin US Naval Base amo in lugar para hin damo nga kiritaon hin mga turista nga upod hini in mga casino, mga beach resort, mga parke, mga payag-payag ha baybayon ngan mga butang hin kaagi ngan kasaysayan.


text:
Baranggay
Iton baranggay (Iningles: Barangay) (Pambansa o Filipino:Baraŋgay) (puyde liwat igsurat nga barangay) amo an giguti-ayi nga yunit han gobyerno lokal ha Pilipinas ug baga hin puroparehos hin barrio o village. Iton mga bungto ug mga syudad nahimo pinaagi hin pagkatitirok hin mga baranggay.
An kada tagsa nga baranggay ginpamunoan hin barangay captain (baranggay kapitan) nga namumuno hiton barangay council (barangay konseho) nga iton mga miyembro barangay councilor (baranggay konsihal).
Ha kasaysayan, an baranggay baga guti-ay la nga komunidad nga mga 50 tubtob 100 nga mga balay o panimalay. Kaurugan nga mga barrio o village mayda la mga katloan tubtob usa ka gatos nga mga balay ngan iton populasyon nag-iiba-iba tikang hin usa ka gatos ngadto hin lima ka gatos nga tawo. Sumala kan Legazpi, nabilngan niya in mga komunidad nga mayda mga karuhaan tubtob katloan la nga mga tawo. Damo nga mga barrio ha daplin han kadagatan ha Kabisay-an nga rehiyon nga mga walo tubtob napulo la an mga balay. An pulong mismo tikang hin daan nga sakayan nga Malay nga tinatawag nga balangay. Ini nga pagdugtong han komunidad ug sakayan nasuporta hin mga pipira nga mga teorya mahitungod han kasaysayan han pre-kolonyal nga Pilipinas, ha espesipiko, nga an tagsa nga mga orihinal nga ha kadagatan nga “baranggay” nahimo tungod han mga pag-abot hin mga umurukoy nga nangada pinaagi hin mga sakayan tikang ha iba nga mga lugar ha Habagatan-sidlangan nga Asya.
Kaurugan hit mga komunidad dida ha daplin han kadagatan o ha mga salog ngan sapa. Ini kay tungod nga an urog nga kinukuhaan hin protein tikang ha mga kadagatan ug mga salog, ngan kaurugan han mga tawo dida ha panagat o pangisda kinukuha an ira pagka-on. An mga tawo liwat ha sakayan an ira mga panakayan. An pagbalhin han populasyon pangadto ha iraya ug pangadto ha kadagatan ngan ha daplin han mga kadagatan, mga aragi-an ha tuna nasunod han mga sistema han salog. An mga salog importante gihapon nga kuruhaon hin tubig para han pangarigos, panhugas, pagbunak, ngan pag-inom. Ug an mga baryo ha daplin han kadagatan madurudali mangadto-an hin mga negosyante nga kon diin mga buruhaton han ekonomiya nagdukwag.. An negosyo nangahulogan nga mayda kontak ha mga iba nga mga kultura ug mga sibilisasyon sugad han mga Intsek, Indian, ug Arabo. Amo nga an mga komunidad ha daplin ha dagat sugad han Manila, Sugbo, Jolo, ug Butuan naka-abot hin hataas nga level kultural.
Mayda katig-uban hin mga baranggays ha Pilipinas: an Liga ng mga Barangay. Na-representa ini hin mga 41,392 ka baranggay, ug amo ini an gidako-i nga grassroots nga katig-uban o organisasyon ha Pilipinas. Iton presidenti hini ha yana hi James Marty Lim.
Waray partidu iton baranggay, ini in diri puydi sudlan hin bisan anu nga pamartidus, mapatud, mabugtu, masangkay, ma-kag-anak.
Mga Reference[igliwat | igliwat an pinagtikangan]
- Constantino, Renato. (1975) The Philippines: A Past Revisited (volume 1). ISBN 971-8958-00-2


text:
Efren Martires Command
New People's Army-Eastern Visayas
June 22, 2011
The Efren Martires Command of the New People's Army in Eastern Visayas today said the 78th IB newly deployed to Leyte had been met with tactical offensives last March and lost 21 soldiers to the Mt. Amandewin Command. “The latest report by MAC belies the downplaying in the media by 802nd Infantry Brigade chief Col. John Bonafos that the 78th IB suffered only one casualty killed last March in an alleged encounter,” said Ka Karlos Manuel, EMC spokesperson. “The truth is the MAC reports that 18 soldiers were killed in three NPA tactical offensives last March. Three more soldiers were killed in a misencounter shortly after. Meanwhile, four Red fighters were slightly wounded by shrapnel from enemy return fire.”
Manuel said the fascist troops had launched military operations in terrain characterized by steep ravines favorable to NPA offensives. “The enemy operations commenced on Feb. 4, when about 140 troops from the 19th IB illegally encamped inside the barrios between Albuera and Baybay towns and conducted anti-communist propaganda under Oplan Bayanihan. On March 2, the new troops from the 78th IB took over and conducted offensive operations. The MAC decided to mount offensives against the enemy troops for causing hardships to civilians and because of favorable circumstances.
“On March 8 in Sityo Mati, Brgy. Antipolo, Albuera, Red fighters of the MAC ambushed a platoon of the 78th IB at 4:00 p.m. In the more than 40-minute battle, six soldiers were killed and the rest were pinned down. The Red fighters then temporarily withdrew. At 6:00 a.m. the next day, a smaller NPA unit returned and for 10 minutes harassed the enemy troops who were pinned down. Five more soldiers were killed.
“On March 13, in Sityo Buwak, Brgy. Tinag-an, Albuera, the Red fighters again ambushed another platoon of the 78th IB at about 10:00 a.m. Seven soldiers were killed in more than an hour of fighting. Furthermore, on March 18, three soldiers were killed in a misencounter between demoralized enemy units conducting continuous operations.”
The EMC spokesperson said the NPA victories were rejoiced by the people who were harassed by the military, as well as raised the morale and fighting spirit of the NPA. Manuel added the military was using its troops like cannon fodder and called on the soldiers to surrender when given the chance because they would be spared. “The intense military operations in Leyte expose the soft descriptions of Oplan Bayanihan as sweet nothings. The main objectives of the Armed Forces of the Philippines remain the defeat or crippling of the NPA by military means. But with the support of the people and with superior guerrilla tactics, the NPA is turning the tables on the AFP. The NPA is calling on the soldiers to stop throwing away their lives needlessly in fighting poor people like them. Surrender when given the chance because the NPA accords lenient treatment of prisoners of war in line with international humanitarian law. The continuing NPA victories in Leyte will doom Oplan Bayanihan and contribute to raising the people's war to a new and higher level.”#
---------------------------
Waray Version
NPA gintapo an bag-o nga gindeploy nga 78th IB han mga opensiba;
21 nga sundalo an patay
Ginsering yana han Efren Martires Command han New People's Army ha Eastern Visayas nga gintapo han mga opensiba han Mt. Amandewin Command an bag-o nga gindeploy nga 78th IB ha Leyte hadin Marso ngan nawarayan ini han 21 nga sundalo. “An pinakaurhi nga sumat tikang ha MAC in ginbubuksas nga buwa an pagmemenos dida ha midya ni Col. John Bonafos, hepe han 802nd Infantry Brigade, nga usa la an ira kaswalti hadin Marso ha gin-aalegar nga engkwentro,” sering ni Ka Karlos Manuel, tagapagyakan han EMC. “An kamatuoran amo an ginsusumat han MAC nga 18 nga sundalo an napatay ha tulo nga taktikal nga opensiba han NPA hadton Marso. Kahuman hini, mayda pa dugang nga tulo nga sundalo nga namatay ha “misencounter.” Samtang, upat nga Pula nga mangaraway an nasamaran han guti tikang ha shrapnel han pagbalos nga buto han kaaway.”
Sigon kan Manuel, naglansar an mga pasista nga tropa han mga operasyon militar ha tereyn kun diin hilarum an mga pampang nga paborable para ha opensiba han NPA. “Nagtikang an mga operasyon militar hadton Peb. 4, han porlomenos 140 nga tropa tikang ha 19th IB an iligal nga nagkampo ha sakob han kabaryuhan giutan han mga bungto han Albuera nga Baybay agud magkondukta han kontra-komunista nga propaganda ilarum han Oplan Bayanihan. Pag-abot han Marso 2, nagsaliwan an mga bag-o nga tropa tikang ha 78th IB nga naglansar han mga opensiba nga operasyon. Nagdesisyon an MAC nga maglansar han mga opensiba kontra ha tropa han kaaway tungod han ira pagpapakuri ha mga sibilyan ngan tungod han paborable nga mga sirkumstansya.
“Han Marso 8 ha Sityo Mati, Brgy. Antipolo, Albuera, gin-ambus han mga Pula nga mangaraway han MAC an usa ka platun han 78th IB banda alas 4:00 han kulop. Ha sobra 40-minuto nga agway, unom nga sundalo an napatay samtang na-pin down an iba pa. Temporaryo nga inatras an mga Pula nga mangaraway. Ha alas 6:00 han aga ha sunod nga adlaw, binalik an pinaguti nga yunit han NPA ngan hinaras han 10 ka minuto an mga kaaway nga tropa nga na-pin down. Dugang nga lima nga sundalo an napatay.
“Han Marso 13, ha Sityo Buwak, Brgy. Tinag-an, Albuera, utro nga gin-ambus han mga Pula nga mangaraway an usa pa liwat nga platun han 78th IB banda alas 10:00 han aga. Pito nga sundalo an napatay ha sobra usa ka oras nga agway. Dugang pa, han Marso 18, tulo nga sundalo an namatay ha usa nga “misencounter” giutan han mga demoralisado nga yunit han kaaway nga nagkokondukta han segidas nga mga operasyon.”
Ginsering han tagapagyakan han EMC nga an mga kadaugan han NPA in iginkalipay han katawhan nga ginhaharas han militar, ngan nagpahitaas han morale ngan kapas nga makig-away han NPA. Gindugang ni Manuel nga ginbabala la ha kanyon han militar an mga tropa hini, ngan nanawagan hiya ha mga sundalo nga magsurender kun hatagan hin higayon tungod kay diri hira lalabtan. “An mapintas nga mga operasyon militar ha Leyte in ginbubuksas an maghumok nga paglaladawan ha Oplan Bayanihan komo matam-is nga mga buwa. An mga prinsipal nga tuyo han Armed Forces of the Philippines nagpapabilin nga perdihon o piangon an NPA pinaagi han mga panmilitar nga pamaagi. Kundi, tungod han suporta han katawhan ngan tungod han mga superyor nga ginerilya nga taktika, ginbabalikad han NPA an kamutangan ha AFP. Nananawagan an NPA ha mga sundalo nga ayaw ilabog an ira kinabuhi para la ha waray ha pag-away ha ira igkasi mga kablas. Magsurender hira kun hatagan hin higayon tungod kay mahumok nga gintatagad han NPA an mga priso ha gerra subay ha internasyunal nga makatawo nga balaud. An nagpapadayon nga mga kadaugan han NPA ha Leyte in magpapakyas ha Oplan Bayanihan ngan makakaamot ha pag-asdang han gerra han katawhan ngadto ha bag-o ngan mas hitaas nga balitang.”#
--
Roy Santos
NDF-EV Media Officer
Email: ndfevis@gmail.com, ndf_ev@yahoo.com
Blog: http://evsirang.blogspot.com
Connect also to Roy Santos through Facebook.


text:
1An syahan nga ginsaaran may-ada mga turumanon ngan may-ada dapit hin pagsingba nga hinimo la hin tawo. 2May gintindog nga tulda didto ha gawas nga ginngaranan nga Baraan nga Dapit. Nakadto ha sakob hini an lampara, an lamesa, ngan an tinapay nga ihinalad ngadto sa Dyos. 3Ha luyo han ikaduha nga biray may-ada tulda nga ginngaranan nga Labi ka Baraan nga Dapit. 4Nakadto ha sakob hini an bulawan nga altar para pagtubod hin insyenso, ngan an kahon han ginsaaran nga pinutos hin bulawan. Nakada ha sakob han kahon an bulawan nga tibod nga may sulod nga mana; an tungkod ni Aaron nga nanaringsing; ngan an duha nga papan nga mga bato diin isinurat an mga sugo. 5Ha igbaw han kahon nakada an pakuan nga mga binuhat nga nagpapasabot nga aada an Dyos. Nabuklad an ira mga pako pagpandong han dapit diin iginpasaylo an mga sala. Kundi diri pa yana panahon pagsaysay hin tukib han ngatanan nga mga butang. 6Sugad hini an kaayad han mga butang. Nasulod an mga padi kada adlaw ngadto han tulda ha gawas pagtuman han ira mga katungdanan. 7Kundi an Labaw nga Padi la an napakadto han tulda ha sulod ngan gintutuman ini niya makausa la ha kada tuig. Nagdadara hiya hin dugo nga ihinahalad niya sa Dyos para han iya kalugaringon ngan para han mga sala nga nabuhat han mga tawo hin waray pakasabot nga nakasala hira. 8Tikang hini ngatanan, nagtututdo hin matin-aw an Espiritu Santo nga an agianan ngadto han Labi ka Baraan nga Dapit diri pa maaabre, samtang natindog pa an tulda ha gawas. 9Pangilalan ini para hini yana nga panahon. Nangangahulogan ini nga an mga hatag ngan mga halad nga kamanampan nga iginhahalad ngadto sa Dyos diri makakahingpit han kasingkasing han naghalad. 10Kay mahitungod man la ini hin karaonon, irimnon, ngan iba pa nga seremonyas hin paglinis han lawas. Mga turumanon ini ngatanan nga maupay la tubtob han takna nga pagbabag-ohon han Dyos an ngatanan nga mga butang. 11Kundi inmabot na hi Cristo nga Labaw nga Padi han mag-upay nga mga butang nga aanhi na. Darodako ngan hiruhingpit an tulda nga iya pag-aalagdan; kay diri ini hinimo hin mga tawo, ha aton pa, diri ini bahin hini nga ginhimo nga kalibutan. 12Han pagkadto ni Cristo han tulda ngan pagsulod niya makausa ngan para han ngatanan ngadto hin Labi ka Baraan nga Dapit, waray hiya magdara han dugo hin mga kanding ngan mga baka basi ihalad; kundi asay lugod iginhalad niya an iya kalugaringon nga dugo, ngan nakaangkon para ha aton hin dayon nga katalwasan. 13An dugo han mga kanding ngan mga baka ngan an agbon han natubod nga nati nga baka, iginsasablig ha mga tawo nga maghugaw, sumala la han seremonyas han paglinis, ngan tungod hini malinis na hira. 14Tungod kay matuod man ini, darudako pa gud an mahihimo han dugo ni Cristo! Pinaagi han waray kataposan nga Espiritu, iginihalad niya an iya kalugaringon sugad hin hingpit nga halad ngadto sa Dyos. An iya dugo amo an maglilinis han aton mga konsensya han waray pulos nga mga buhat, basi makag-alagad kita han buhi nga Dyos. 15Tungod hini, hi Cristo amo an naghimo hin bag-o nga ginsaaran basi adton mga gintawag han Dyos kumarawat han dayon nga mga kaupayan nga iginsaad han Dyos. Mahihimo ini kay may-ada na man kamatayon nga nagtatalwal han mga tawo han mga sayop nga ira nabuhat dida han nagsusugot pa hira han syahan nga ginsaaran. 16Kon may-ada testamento, kinahanglan nga hibaroan nga patay na an naghimo, 17kay waray gamit an testamento samtang buhi pa an naghimo; may gamit la kon patay na an naghimo. 18Amo man ngani nga bisan an syahan nga ginsaaran ginparig-on pinaagi hin paggamit hin dugo. 19Syahan, iginpasabot ni Moises ha mga tawo an ngatanan nga kasugoan nga nakada han Balaod. Katapos, kinuha niya an dugo han mga nati nga baka, nga sinaktan hin tubig, ngan sinabligan niya an barasahon han Balaod ngan an ngatanan nga mga tawo pinaagi hin isupo ngan hin pula nga dugnit nga delana. 20Ngan nagsiring hiya, “Amo ini an dugo nga nagpaparig-on han ginsaaran nga ginsugo han Dyos nga pagtumanon niyo.” 21Ha amo man nga paagi, ginsabligan liwat ni Moises hin dugo an tulda ngan an ngatanan nga garamiton hin pagsingba. 22Tinuod, sumala han Balaod, nalilinisan pinaagi hin dugo an haros ngatanan nga mga butang, ngan napapasaylo an mga sala labot kon naunongan ini hin dugo. 23Ini nga mga butang, nga mga kupya han aadto ha langit kinahanglan paglinisan hin sugad hini nga paagi. Kundi nagkikinahanglan hin mauroupay gud nga mga halad an langitnon nga mga butang. 24Kay waray sumulod hi Cristo ngadto hin baraan nga dapit nga hinimo hin mga tawo, nga kupya la han tinuod nga dapit. Kundi kinmadto hiya ha langit, ug yana aadto hiya ha atubangan han Dyos tungod ha aton. 25An Labaw nga Padi nga Judiyo nasulod han Baraan nga Dapit ha kada tuig ngan dara niya in dugo hin mananap. Kundi waray sumulod hi Cristo paghalad hin makadamo han iya kalugaringon, 26kay kon sugad, makakadamo daw hiya pag-aantos tikang han paghimoa han kalibutan. Lugod, yana nga hirani na matapos an panahon, nagpakita hiya makausa gudla ngan para han ngatanan pagkuha han sala pinaagi han paghalad han iya kalugaringon. 27Kinahanglan mamatay an tagsa-tagsa makausa, ngan katapos hini paghukman hiya han Dyos. 28Ha amo man nga kahimtang, iginhalad hi Cristo makausa pagkuha han mga sala han kadam-an. Magpapakita liwat hiya hin ikaduha diri na tungod han sala, kundi pagtalwas na hadton mga naghuhulat na iya.
Copyright
Learn More


text:
Sip-on
An sip-on amo an nakakatapon nga impeksiyon tikang ha bayrus ngsa sakit han uruigbaw han sistem han pangginhawa, labi na tungod han mga rhinovirus (picornavirus) o coronavirus.
Sintomas[igliwat | igliwat an pinagtikangan]
An mga sintomas san sip'on amo an ubo, nagmumuhog, barado na irong, ngan sore throat, ngan danay magsuol an kalawasan, masuol na ulo, ngan waray gana kumaon.
Pinanbasaran[igliwat | igliwat an pinagtikangan]
Mga sumpay ha gawas[igliwat | igliwat an pinagtikangan]
- An Wikimedia Commons mayda media nga nahahanungod han: Common cold
- Sip-on ngada ha Open Directory Project


text:
Basista
- Mayda impormasyon hini nga artikulo nga aada han Iningles nga bersyon nga angay ighubad ha Winaray
An Basista usa nga ikalima nga klase nga bungto ha lalawigan han Pangasinan, Pilipinas. Sumala han census han tuig 2000, mayda ini populasyon nga 26,616 ka tawo ha 4,871 nga mga panimalay.
Mga baranggay[igliwat | igliwat an pinagtikangan]
An Basista ginbahin ngadto hin napulo kag tulo (13) nga mga baranggay.
- Anambongan
- Bayoyong
- Cabeldatan
- Dumpay
- Malimpec East
- Mapolopolo
- Nalneran
- Navatat
- Obong
- Osmena Sr.
- Palma
- Patacbo
- Poblacion


text:
Unibersidad han Pilipinas
An Unibersidad han Pilipinas, kaurugan ginpapahalipot hin U.P. in nasodnon nga unibersidad han Pilipinas. Gintindog ha 1908 pinaagi ha Buhat No. 1870 han Syahan nga Lehislatura han Pilipinas, nga kilala nga an "Buhat Unibersidad" nga may otoridad han Estados Uniods, an Unibersidad ha yana nga takna in naghahatag hin gidadamoi nga ihap hin taramdan hin kurso ha nasod. An Resolusyon Senado Ihap 276 han Senado han Pilipinas in nagdudungog han Unibersidad komo "an kanan nasod labaw nga unibersidad".
Pito (7) ha napulo kag lima (15) nga mga Mangulo han Pilipinas in nag-atender hin kurso ha Unibersidad kun diri ngani komo mga ilarom-ha-gradwar o komo mga kahuman-nga-gradwar nga mag-aaram, samtang 12 ha Puno nga Mahistrado han Labaw nga Hukmanan, 35 ha 57 nga Nasodnon nga Artista ngan 34 ha 35 nga mga Nasodnon nga Syentipiko in nahisusumpay ha Unibersidad.
An U.P. in may-ada pinakadamo nga mga Nasodnon nga Namumutnga hin Pagkamaupay ngan Pagpadukwag ha mga insituto hin hiruhitaas nga pag-aram ha nasod ngan usa ha tulo la nga mga aradman ha Asya nga nakakarawat hin pan-instituto nga dungog ha mga Pasidungog Ramon Magsaysay.
An U.P. in bahin nga ginsusustentuhan han Punuan Pilipinas. An mga mag-aaram han unibersidad ngan iya mga gradwar in gintutudlok ngadto komo "[Mga] Iskolar ng Bayan" ("Mga Iskolar han Nasod").
An tigaman han U.P. amo an Oblasyon. Ini in hitsura hin hubo nga tawo, nga it kamot nakadupa ngan an nawong nakahangad. An Oblasyon in nakabase ha ikaduha nga estansa han Mi Ultimo Adios ni Jose Rizal.
An tuig 2008 in ginproklama komo "U.P. Gatosnon nga Tuig" ngan an mga katuigan 1998-2008 komo an "Dekada han Unibersidad han Pilipinas." An Sistema han U.P. in ginraranggo komo pinakaigbaw nga unibersidad han nasod han QS Mga pagraranggo han Unibersidad han Kalibutan.
Mga Sumpay ha Gawas[igliwat | igliwat an pinagtikangan]
- University of the Philippines Baguio
- University of the Philippines Cebu
- University of the Philippines Diliman
- University of the Philippines Los Baños
- University of the Philippines Manila
- University of the Philippines Mindanao
- University of the Philippines Visayas
- University of the Philippines System
- University of the Philippines Open University


text:
1Ngan naghimangraw hi Jesus ha ira pinaagi hin mga pananglitan: “May-ada hadto tawo nga nag-uma hin ubas. Gin-alad niya ini nga uma, gin-ukaban para hin molino hin pagpii hin ubas, ngan gintindogan hin hitaas nga lantawan. Ginpaagsahan ini niya hin mga saop, ngan linmakat hiya ngadto hin hirayo nga dapit. 2Han pag-abot na han panahon hin panguha han ubas, ginpakadto niya han mga saop in usa nga oripon hin pagkuha han iya bahin. 3Kundi gindakop ngan ginbalbag han mga saop an oripon, ngan ginpaoli nga waray dara. 4Ngan nagsugo an tag-iya hin lain nga oripon, kundi ginbalbag hiya ha ulo, ngan gipakaalohan pa han mga saop. 5Nagsugo an tag-iya hin lain pa nga oripon, ngan ginpatay hiya nira. Amo gihapon an ginbuhat nira han iba pa nga mga oripon nga ginpadara han tag-iya; may ha ira ginbalbag, ngan may ginpatay. 6An pinaura nga anak han tag-iya amo na la an nahibilin nga angay masugo. Sanglit ha kataposan, ginpakadto niya han mga saop an iya anak, kay naghunahuna hiya nga tatahoron gud nira. 7Kundi nagsarabot an mga saop ngan nagsiring, ‘Amo ini an anak han tag-iya. Tana, pataya ta hiya, basi maaton an uma!’ 8Sanglit gindakop nira an anak, ginpatay, ngan ginlabog ha gawas han urubasan. 9“Niyan, ano man an bubuhaton han tag-iya han uma?” nagpakiana hi Jesus. “Makadto hiya ngan pamamatayon adto nga mga tawo, ngan itatapod niya an uma ha iba nga mga saop. 10Waray ba niyo mabasa ini nga kasuratan? ‘An bato nga ginsalikway han mga magtirindog nga waray gamit, amo lugod an importante kaupay nga bato. 11Ginbuhat ini han Ginoo; pagkaorosahon gud hini nga buhat!’ ” 12Nagtinguha pagdakop kan Jesus an mga pangulo han mga Judiyo, kay nakasabot hira nga hira an gintatadong hini nga pananglitan. Kundi, tungod han kahadlok nira han kadam-an, ginpabay-an na la hiya ngan nagkalakat hira. 13May ginsugo nga mga Parisiyo ngan mga sakop ni Herodes hin pagkadto kan Jesus hin pagbitik ha iya pinaagi hin mga pakiana. 14Dinmaop hira ha iya ngan nagsiring, “Magturutdo, maaram kami nga tangkod ka hin pagtutdo han kamatuoran. Diri ka nagtatagad han ginhuhunahuna han mga tawo, kay waray mo pinalabi ha ira. Kundi nagtututdo ka la han kamaturoan mahitungod han kaburot-on han Dyos para han tawo. Sumati daw kami: supak ba ha aton Balaod an pagbayad hin buhis ngadto han Emperador han Roma? Mabayad ba kami o diri?” 15Kundi hinsabtan ni Jesus an ira tuyo hin pagbitik ha iya, ngan binmaton hiya, “Kay ano nga ginbibitik ako niyo? Ikadi in usa nga kwarta nga salapi ngan pakitaa ako.” 16Gindad-an hiya nira hin usa ka salapi, ngan nagpakiana hi Jesus, “Kanay ini bayhon ngan ngaran nga napapatik dida hini nga kwarta?” “Kanan Emperador,” binmaton hira. 17Sanglit nagsiring hi Jesus, “Kon amo ito, ihatag ha Emperador an kanan Emperador, ngan ihatag man sa Dyos an kanan Dyos.” Ngan duro gud an paghipausa nira ha iya. 18May mga Sadusiyo nga dinmaop kan Jesus. (Amo ini hira an nasiring nga waray pagkabanhaw.) 19Nagsiring hira, “Magturutdo, nagsurat hi Moises hini nga balaod tungod ha amon: ‘Kon mamatay in bana nga waray anak, kinahanglan asawahon han iya manghod an nabalo nga babaye, basi hira manganak ha ngaran han namatay.’ 20Niyan, may-ada hadto pito nga magburugto nga kalalaken-an. Nangasawa an gimamagurangi, kundi namatay hiya nga waray anak. 21Pinangasawa han sunod niya nga manghod an nabalo, kundi namatay liwat ini nga manghod nga waray anak gihapon. Amo liwat an nahinabo han ikatulo nga bugto, 22ngan han ngatanan nga kabugtoan. Nakaasawa hadto nga usa nga babaye an pito nga magburugto, ngan nagkamatay nga waray anak. Ha kataposan namatay man an babaye. 23Niyan, ha adlaw han pagkabanhaw, kon buhi na liwat hira ngatanan, hin-o man ha ira an magigin asawa hadto nga babaye, kay nakaasawa man hira ngatanan ha iya?” 24Nagbaton hi Jesus ha ira, “Pagkasayop niyo! Maaram ba kamo kay ano? Tungod kay waray kamo makasabot han Kasuratan o han gahom han Dyos. 25Waray na pangasawa ha panahon han pagkabanhaw, kay masusugad na han mga anghel ha langit an mga tawo. 26Niyan, mahitungod han pagkabanhaw: waray ba niyo mabasa ha basahan ni Moises an bahin mahitungod han naglalaga nga tanom? Iginsurat didto nga nagsiring an Dyos kan Moises, ‘Amo ako an Dyos ni Abraham, Dyos ni Isaac, ngan an Dyos ni Jacob.’ 27Karuyag sidngon hini nga amo hiya an Dyos han mga buhi, diri han mga minatay. Pagkasayop gud niyo!” 28Nakadto in magturutdo han Balaod nga nakabati han ira hirohimangraw. Nakita niya nga maupay an kabaton ni Jesus han mga Sadusiyo, sanglit dinmaop hiya hin pagpakiana, “Ano nga sugo an gidadakoi han ngatanan?” 29Ngan nagbaton hi Jesus, “Amo ini an gidadakoi han ngatanan: ‘Pamati, Israel! An Ginoo nga aton Dyos amo gud la hiya an Ginoo. 30Kinahanglan higugmaon mo an Ginoo nga imo Dyos ha bug-os mo nga kasingkasing, ha bug-os mo nga kalag, ha bug-os mo nga kusog.’ 31Ngan amo ini an sunod nga gidadakoi: ‘Kinahanglan higugmaon mo an imo igkasi-tawo sugad ha imo ngahaw.’ Waray na iba nga sugo nga malabaw hini nga duha.” 32Nagsiring kan Jesus an magturutdo han Balaod, “Maupay nga imo kaasoy, Magturutdo. Matuod gud, sumala han imo siring, nga an Ginoo gud la an Dyos, ngan waray na iba labot ha iya. 33Sanglit kinahanglan humigugma han Dyos an tawo ha bug-os niya nga kasingkasing, ha bug-os niya nga hunahuna, ngan ha bug-os niya nga kusog, ngan kinahanglan humigugma hiya han iya igkasi-tawo sugad ha iya kalugaringon. Labaw hin kamapulsanon an pagtuman hini nga duha nga mga sugo kay hin paghalad hin mga hayop ngan hin iba nga mga halad ngadto sa Dyos dida ha altar.” 34Nasabtan ni Jesus an kamaupay han iya baton, sanglit ginsiring ini hiya niya, “Diri ka na hirayo han Ginhadian han Dyos.” Katapos hini waray na may nagpasipara hin pagpakiana kan Jesus. 35Samtang nagtututdo hi Jesus didto ha Templo, nagpakiana hiya, “Ano hin pakasiring han mga magturutdo han Balaod nga tulin ni David an Mesiyas? 36Gin-aghat hi David han Espiritu Santo hin pagsiring: ‘Nagsiring an Ginoo ngadto han akon Ginoo: Lingkod dinhe ha akon tuo, tubtob nga mahibutang ko an imo mga kaaway ha ilarom han imo mga tiil.’ 37Nagtawag ha iya nga ‘Ginoo’ hi David ngahaw; sanglit uunanhon man nga magin tulin ni David an Mesiyas?” Namati kan Jesus nga malipayon an kadam-an nga mga tawo. 38Samtang nagtututdo hiya ha ira, nagsiring hiya, “Pag-ikmat kamo han mga magturutdo han Balaod nga karuyag magsudoysudoy nga higlawig an ira mga bado, ngan karuyag nga yukboan hira hin pagtahod didto ha taboan. 39Napili hira han syahan nga mga lingkoran ha mga sinagoga ngan han gimamaupayi nga mga dapit ha mga kombite; 40nasingabot hira han mga balo nga kababayen-an, ngan gintitikasan ini nira han ira mga katigayonan, ngan katapos, napasangil hira pamatbat hin higlaba nga mga pangadion. Darudako pa nga sirot an ira kakarawaton!” 41Samtang nalingkod hi Jesus hirani han surudlan han halad nga salapi didto ha Templo, nakita niya an paghulog han mga tawo han ira kwarta. Hinmulog hin damo nga kwarta in damo nga mga riko. 42Ngan inmabot in kablas nga balo nga babaye, ngan hinmulog hin duha ka sensilyo, nga bali usa la ka sintabo. 43Gintirok ni Jesus an iya mga tinun-an ngan nagsiring ha ira: “Susumatan ko kamo naghatag hin darudamo ini nga kablas nga balo kay ha ira ngatanan, 44kay naghatag hira han salin la han ira mga manggad; kundi hiya, bisan kon kablas, naghatag han ngatanan nga iya kinabubuhian.”
Copyright
Learn More


text:
Batac
An Syudad han Batac usa nga syudad ha lalawigan han Ilocos Norte ha Pilipinas. Han bungto pa ini , amo ini an bungto nga gidadamo-i an mga tawo han karuhaan kag duha (22) nga mga bungto ha Ilocos Norte, nga mayda 47,682 ka tawo ha 9,882 nga mga panimalay sumala han census han tuig 2000.
An Batac amo an bungto nga gin-ukyan ni Presidente Ferdinand Marcos han Pilipinas. Amo gihapon ini an lugar nga natawhan ni Gregorio Aglipay, an nagtukod han Iglesia Filipina Independiente (nga kilalado gihapon nga Simbahan Aglipayan).
Han 2007, nahimo nga balaod an Buhat han Republika 9407 (o Republic Act No. 9407) nga nagbalhin han Batac tikang hin bungto ngadto hin syudad. Gin-aprobahan ini han mga bungtohanon han Batac dida hin plebisito nga ginbuhat han Hunyo 23, 2003
Mga Baranggay[igliwat | igliwat an pinagtikangan]
An Syudad han Batac ginbahin ngadto hin kap-atan kag tulo (43) nga mga baranggay, ngan napulo kag upat (14) hini amo an poblacion.
Mga Sumpay ha Gawas[igliwat | igliwat an pinagtikangan]
- Opisyal nga Websayt han Batac
- Mga Iskolar han Annak Ti Batac, Inc.
- Philippine Standard Geographic Code
- 2000 Philippine Census Information
- Opisyal nga Mailing List hin mga Bataqueños